cyanic-selkie/wikianc huggingface dataset:
පානදුර
ඉතිහාසය
පානදුර තොටමු‍ණෙහි “මුල්ල” යන්න බොහෝ ගම්වලට පටබැඳී ඇත. රෙදි සේදීම හා රඳා කුලයට අයත් පවුල් පදිංචි වීම හේනමුල්ල නිර්මාණය වීමට හේතුවිය. පල්ලිය මුල්ල පල්ලිමුල්ල විය. සරික්කාමුල්ල, හේනමුල්ල, පල්ලිමුල්ල, තන්තිරිමුල්ල, කුරුප්පුමුල්ල, මාලමුල්ල, වදුරාමුල්ල යන ගම්වලට ඉහලින් උස වැඩිම ගම් උඩහමුල්ල විය. මෙසේ පානදුර තොටමුණෙහි පිහිටි සෑම ගමකට පාහේ ‍ෙළුතිහාසික හෝ පාරම්පරික සාධක මුල් කොට බිහිවු බව පෙනේ. සියවස් සැපිරූ සද්ධර්මාලංකාර පිරිවෙණ පිහිටියේ පිංවත්ත ප්‍රදේශයේය. එදා එය කෙත්බිමකි. කෙත්බිම මැද කමත පිහිටියේය. මෙම කෙත්බිම අතීතයේ “මාලිමිටියාවත්ත” ලෙස හදුන්වන ලදී. කෙත්බිමෙහි පන්සලක් ඉදිකළ පසු එය පිංවත්ත විය. පුඤ්ඤවත්ථු ලෙස හඳුන්වන මෙහි තේරුම පුන්‍ය ක්ෂේත්‍රය යන්නය. මෙම පුන්‍ය ක්ෂේත්‍රය ආලෝකමත් කළ පිංවත්තේ සිරිසීලානන්ද නාහිමියන්, පොහොද්දරමුල්ලේ ඥානානන්දාභිධාන මහා නායක හිමියන් , කොස්ගොඩ ඥාණවිමල නායක ස්වාමීන්ද්‍රයන් වහන්සේ සහ පිංවත්තේ විමලකීර්ති හිමියන් පානදුර තොටමුණට පමණක් නොව මුළු රටටම ආදර්ශයක් විය.
ජන ගහණය හා සංස්කෘතිය
පානදුර නගරය 100,000 පමණ වු ජනතාවකට වාස භූමිය වේ.
පානදුර නගර‍යේ බහුතරයක් වු ජනතාවගේ ආගම වනුයේ බුදු දහමයි. නමුත් කතෝළික හා ඉස්ලාම් ආගමිකයන් සුළු පිරිසක්ද දැකිය හැකිය. පානදුරය දානපතියන්ගේ පුරවරය ලෙස හඳුන්වනු ලබයි. රටපුරා ප්‍රසිද්ධ කොස්මාමා යනුවෙන් විරුදාවලියෙන් පිදුම් ලැබූ පොන්නහැන්නදිගේ ආතර් වී දියෙස් දානපතියා උපන් ගම පානදුරයයි.
ආදර්ශ පාඨය
බෞද්ධ පුරවරය - පානදුර
එමෙන්ම "පුණර්ජීවනයේ නගරය" ලෙසින්ද හඳුන්වනු ලබයි.
බාහිර සබැදි
ප්‍රවර්ගය:ශ්‍රී ලංකාවේ බස්නාහිර පළාතේ ජනාකීර්ණ ප්‍රදේශ ප්‍රවර්ගය:ශ්‍රී ලංකාවේ නගර සහ ගම්මාන
ව්‍යාජ විද්‍යාව
ලොව පවතින සමහරක් දැණුම සම්භාරයන්, ශිල්ප ක්‍රමයන් විශ්වාස සහ ව්‍යවහාරයන් පහත සඳහන් හේතුවලින් එකක්ක හෝ කිහිපයක් නිසා නවීන විද්‍යාවට අනුකූල නොවන ලෙස සැලකේ.
ටෙකීලා (වක්‍රෝක්තිහරණය)
ඔබට අවැසි ලිපිය තෝරාගන්න
ව්‍යාජ විද්‍යාව
ආශ්‍රිත ලිපි
ප්‍රවර්ගය:නවීන විද්‍යාවට අනුකූල නොවන දැණුම සහ ශිල්ප
ප්‍රත්‍යාස්ථතාව
ද්‍රව්‍යයක් විරූපණයට ලක් කිරීම සඳහා යොදා ඇති ප්‍රත්‍යා බලය (උදා: බාහිර බල) ඉවත් කළ විට එය නැවත ප්‍රතෘති හැඩයට පත් වීමේ භෞතික ගුණය භෞතික විද්‍යාවේ දී ප්‍රත්‍යාස්ථතාව ලෙස හඳුන්වයි. මෙහි, සාපේක්ෂ විරූපණය, වික්‍රියාව ලෙස හැඳින්වේ.
මෙම ප්‍රත්‍යාස්ථ හැසිරුම ප්‍රත්‍යා බලය සහ වික්‍රියාව අතර රේඛීය සම්බන්ධතාවකින් නිරූපණය කරන අතර එය රේඛීය ප්‍රත්‍යාස්ථතාවය ලෙස හඳුන්වයි. ‍ලෝහ දුන්න මේ සඳහා පැහැදිලි උදාහරණයක් වේ. මෙම අදහස 1675 දී රොබට් හූක් විසින් පළමු වරට ඉදිරිපත් කරන ලදී. එහිදී හූක්, "ceiiinossssttuv" ලෙසින් ලතින් ඇනග්‍රෑමයක් (anagram යනු වචන ආශ්‍රයෙන් සිදු කරන ක්‍රීඩාවක් වන අතර එහි දී, දී ඇති චවනයක හෝ වැකිකඩක අකුරු මාරු කිරීමෙන් නව වචනයක් සෑදීම සිදු කරනු ලබයි.) ඉදිරිපත් කර ඇත. එහි පිළිතුර ලෙස ඔහු 1678 වසරේ දී ඉදිරිපත් කර ඇත්තේ "Ut tensio, sic vis" යන්නයි. එහි අර්ථය "විස්තීරණයට හේතු වන බලය" වේ.
මෙම රේඛීය සම්බන්ධතාව හූක් ගේ නියමය ලෙස ප්‍රචලිත ය. රේඛීය ප්‍රත්‍යාස්ථතාව විදහා දැක්වීම සඳහා වූ ශාස්ත්‍රීය ආදර්ශකය පරිපූර්ණ දුන්න යි. සාමාන්‍යයෙන් ත්‍රිමාණයේ දී ප්‍රත්‍යා බලය සහ වික්‍රියාව අතර සමානුපාත නියතය සිව් වන මාත්‍රයේ ආතානකයක් (tensor) වුව ද, ඒක මාන භාරයන් ක්‍රියාත්මක වන දණ්ඩක් වැනි ඉහළ සමමිතියක් ඇති සරළ අවස්ථා සලකා බැලීමේ දී හූක් ගේ නියමය යෙදිය හැකි ලෙස සම්බන්ධතාවය ඌණනය කළ හැක.
බොහෝ ද්‍රව්‍ය ප්‍රත්‍යාස්ථ ලක්ෂණ පෙන්වනුයේ සාපේක්ෂ ව කුඩා විරූපණයන්ට පමණක් වන නිසා, සිද්ධාන්තය රේඛීය කිරීම සඳහා උපකල්පන කිහිපයක් කිරීමට සිදු වේ. ඉතා කුඩා විරූපණයන් වන්නේ යැයි උපකල්පනය කිරීමෙන් ඉහළ මාත්‍රවල පද නොසලකා හැරීම ඉතා වැදගත් වේ. රබර් වලින් සාදන ද්‍රව්‍යයන් වැනි, යම් යම් විශේෂ අවස්ථාවල දී, මෙම උපකල්පන කිරීම වලංගු නොවේ. කෙසේ වුවද, සාමාන්‍යයෙන්, සන්තති ප්‍රත්‍යාබල සහ වික්‍රියා අතර රේඛීයකරණයට ලක් වූ සිද්ධාන්තය ප්‍රත්‍යාස්ථතාව ලෙස නිරූපණය වේ.
අප්‍රත්‍යාස්ථතාවට සංක්‍රමණය
ප්‍රත්‍යාස්ථ ද්‍රව්‍යයක ප්‍රත්‍යාස්ථ සීමාව නොහොත් අවනති ප්‍රබලතාව ලෙස හඳුන්වන කිසියම් සීමාවක් ඉක්මවා ගිය ප්‍රත්‍යාබල සඳහා ප්‍රත්‍යාබල-වික්‍රියා අතර සම්බන්ධය රේඛීය නොවේ. මෙම සීමාව ඉක්මවා ගිය කල, ඝන ද්‍රව්‍ය සුවිකාර්යතාව ප්‍රදර්ශනය කරමින් අප්‍රතිවර්තී ලෙසින් විරූපණයට ලක් වේ. ප්‍රත්‍යාබල- වික්‍රියා වක්‍රය මෙම සංක්‍රමණය නිරූපණය කිරීම සඳහා වූ එක් උපාංගයකි.
තවදුරටත්, ප්‍රත්‍යාස්ථතාව ප්‍රදර්ශනය කරනුයේ ඝන ද්‍රව්‍ය පමණක් නොවේ. යම් යම් අවශ්‍යතාවයන් සම්පූර්ණ වූ කල දුස්ස්‍රාවී ප්‍රත්‍යාස්ථ තරල වැනි නිවුටනීය නොවන තරල ද ප්‍රත්‍යාස්ථ ලක්ෂණ පෙන්නුම් කරයි. ඉතා වේගයෙන් පුනරාවර්තීය ව යොදමින් ඉවත් කරන කුඩා වික්‍රියාවලට ප්‍රතිචාරයක් ලෙස ‍ මෙවැනි තරල විරූපණයට ලක් වෙමින් නැවත ඒවායේ ප්‍රකෘති හැඩයට පත් වේ. ප්‍රමාණයෙන් විශාල වික්‍රියා හෝ වැඩි කාලයක් යොදා ගෙන සිටින වික්‍රියා සඳහා, මෙම තරල කිසියම් දුස්ස්‍රාවීතාවකින් යුක්ත ව ද්‍රවයක් ලෙස ගලා යාම අරඹයි.
ආශ්‍රිත
ප්‍රවර්ගය:භෞතික විද්‍යාව
චිත්‍රපට විචාරය - මාධ්‍යවේදීන් විසින් සිදුකරන විචාරයන්
මාධ්‍යවේදීන් විසින් සිදුකරන විචාරයන්
ප්‍රවෘත්ති පත්‍ර, සඟරා, විකාශක මාධ්‍ය සහ අන්තර්ජාලය ඔස්සේ පළවන ප්‍රකාශ වෙනුවෙන් ක්‍රියාකරන චිත්‍රපට විචාරකයින් බොහෝ විට විචාරය කරනු ලබන්නේ අලුතින් නිකුත් කළ චිත්‍රපටය. සාමාන්‍යයෙන් ඔවුන් දෙන ලද චිත්‍රපටයක් නරඹනුයේ එක්වරක් පමණක් වන අතර මත වාදයන් නිර්මාණය කිරීම සඳහා ඔවුන්ට ලැබෙනුයේ දිනක හෝ දින දෙකක පමණ කාලයකි. කෙසේ නමුත් විචාරකයන් චිත්‍රපට වෙත වැදගත් බලපෑමක් එල්ල කරන අතර මෙම තත්ත්වය ඇතැම් කාණ්ඩවල චිත්‍රපට සඳහා විශේෂ වේ. විශාල ජනකායක් වෙත ප්‍රදර්ශනය කෙරෙන ක්‍රියාදාම චිත්‍රපට, භීතිය දනවන චිත්‍රපට සහ විනෝදාත්මක චිත්‍රපට වෙත විචාරකයෙකුගේ මතවාදයන් නිසා දැඩි බලපෑමක් එල්ල නොවේ. චිත්‍රපටයක විචාරයෙහි බහුතර කොටසක් අයත්කර ගන්නා සාරාංශ ගත කතා සැලසුම සහ විස්තරය එම චිත්‍රපටය නැරඹීම සඳහා පුද්ගලයකු තීරණය කරයිද නොකරයිද යන්න වෙත දැඩි බලපෑමක් එල්ල කරයි. සීමිත ලෙස නිකුත් කෙරුණු ස්වාධීන නාට්‍ය වැනි කීර්තිය සඳහා වන චිත්‍රපට මත විචාරයන් මගින් ඇති කරන බලපෑම අතිශය වැදගත් වෙයි. අසතුටු දායක විචාරයක් හේතුවෙන් බොහෝවිට චිත්‍රපටයක් කොන්වී යාම සහ ඒ හේතුවෙන් එය ආර්ථික වශයෙන් අවාසි සහගත වීම සිදුවිය හැකිය.
රූපවාහිනිය ප්‍රථම මහජන ප්‍රදර්ශනය
1926 ජනවාරි මස 26 වනදා බෙයාඩ් විසින් ලන්ඩන් හි සොහෝ දිස්ත්‍රික්කයේ 22වන ෆ්‍රිත් මාවතේ වූ ඔහුගේ විද්‍යාගාරයේ දී රාජකීය ආයතනයේ සාමාජිකයන්ට හා ද ටයිම්ස් හි වාර්තාකරුවෙකුට විකාශනය නැවත වරක් පෙන්වන ලදී. මෙම කාලය වන විට ඔහු පරිලෝකන සීඝ්‍රතාව තත්පරයකට රූප 12.5ක් දක්වා වැඩි දියුණු කර තිබිණි. මෙය සත්‍ය රූපවාහිනී පද්ධතියක ලොව ප්‍රථම ප්‍රදර්ශනය වූ අතර ශබ්දය සමඟ චලනය වන සජීවී රූප විකාශනය කළ හැකි එක ද විය.
ඔහු 1928 ජූලි 3වනදා ලෝකයේ ප්‍රථම වර්ණ සම්ප්‍රේෂණය ප්‍රදර්ශනය කරන ලදී. මේ සඳහා ඔහු සම්ප්‍රේශණ හා ප්‍රතිග්‍රාහක කෙළවරවල පරිලෝකනය කිරීමේ තැටි දඟර ඇත උපකරණ 3ක් සමඟ යොදා ගත් අතර එක් එක් දඟරය වෙනස් ප්‍රාථමික වර්ණවල පෙරහනක් සමඟ වූ අතර ප්‍රතිග්‍රාහක අන්තයෙහි ආලෝක ප්‍රභව තුනක් හා ඒවායේ දීප්තිය විචල්‍ය කිරීමට කොමියුටේටරයකින් ද යුක්ත විය. එම වර්ෂයේ දීම ඔහු ත්‍රිමාණේක්ෂ රූපවාහිනී නිරූපණය කළේය. 1932 දී අධි කෙටි තරංග සම්ප්‍රේශණය නිරූපණය කළ පළමු වැන්නා බවට ද ඔහු පත්විය.
රූපවාහිනියේ සාමාජීය බලපෑම
ධනාත්මක බලපෑම්
යූ
රූපවාහිනී තාක්ෂණයේ ප්‍රවණතා කෙරෙහි සමාජීය දායකත්වය
රූපවාහිනිය එහි ආරම්භයේදී අල්පකාලීක මාධ්‍යයක් විය. ක්‍රමික වැඩසටහන් ලෝලීන් විසින් ඔවුන්ගේ දින සටහන එම වැඩසටහන විකාශනයේ දී නැරඹිය හැකි පරිදි සැලසුම් කර ගන්නා ලදී. මෙය හැදින්වීම සදහා වෙළෙන්දන් විසින් අවස්ථාවක් වෙන්කර ගනිමින් රූපවාහිනිය (Appointment Television) යන වදන ඇති කරන ලදී.
වීඩියෝ කැසට් පටිගතකරණය හා ඩිජිටල් වීඩියෝ පටිගතකරණය වැනි වැඩසටහන් පටිගත කළ හැකි වීඩියෝ පටිගත කිරීමේ උපකරණවල හඳුන්වාදීමත් සමගම එය පරිහානියට ලක්විය.පාරිභෝජකයින්ට අදාළ වැඩසටහන් විකාශය කිරීම හා පටිගත කිරීම සිදු කළ පසුව ඔවුන්ට අවශ්‍ය ඕනෑම වේලාවකදී ඒවා නැරඹිය හැකිය. රූපවාහිනි සේවා සපයන්නන්ගේ ඉල්ලුම මත වීඩියෝ (Video on demand) යන නමින් සේවාවක් සපයන අතර එය ඕනෑම අවස්ථාවකදී නැරඹිය හැකි වැඩසටහන් එකතුවක් වෙයි.
ජංගම දුරකථන ජාල හා අන්තර් ජාලයද වීඩියෝ ප්‍රවාහ රැගෙනයාමේ පහසුකම් වලින් යුක්ත වෙයි. වර්තමානයේදී අන්තර් ජාල TV විශාල ප්‍රමාණයක් පවතින අතර ඒවා සජීවි ලෙස හෝ භාගත කරගත හැකි වැඩසටහන් ලෙස පවතියි. තවද වීඩියෝ හුවමාරු කර ගැනීමේ වෙබ් අඩවි විශාල වශයෙන් ජනප්‍රිය වී ඇත.
ජපාන නිෂ්පාදකයෙකු වන Scalar විසින් අක්ෂි වීදුරුවට ඇමිනි ඇති ඉතා කුඩා රූපවාහිණි පද්ධතියක් නිර්මාණය කර ඇති අතර එය Teleglass T3 – F ලෙස නම් කොට ඇත.
රූපවාහිනිය නිසා සැලසෙන අධ්‍යාපනික අවාසි
ඩේවිඩ් ගවුන්ට් ලෙඩ්ගේ “Ten things wrong with the media effects model” ලිපියට අනුව දිමිත්‍රි ක්‍රිස්ටේකිස් හඳුන්වා සිටින්නේ “SESAME STREET” හා වෙනත් අධ්‍යාපනික වැඩසටහන් නැරඹූ පෙර පාසල් දරුවන් ඉහළ සාමාර්ථ ලබා ගත් අතර ජයග්‍රහණය මත වැඩි වටිනාකමක් රඳවන හා වඩා නිර්මාණශීලී පොත් වැඩි වශයෙන් කියවූ බවයි. සමානවම ඍණාත්මක ආකෘතිවලට නිරාවරණය වූ අය එහි ප්‍රතිඵල අත්විඳි අතර ධනාත්මක ආකෘතිවලට නිරාවරණය වූ අය යහපත්ව හැසිරිණි. නූතන ලෝකයේ දරුවන් හට සොයා යෑමට පොත්, පත්තර, රූපවාහිනි අන්තර්ජාලය ආදි නොයෙක් සන්නිවේදන මාධ්‍ය රැසක් පවතියි. එබැවින් පෙර පරම්පරාවල දරුවන්ට වඩා පහසුවෙන් නූතන පරම්පරාවල දරුවන් ඉතිහාසයට, ප්‍රවෘත්ති හා විද්‍යාවට නිරාවරණය කළ හැකිය.
ඍණාත්මක බලපෑම්
රූපවාහිනියේ සමාජයීය බලපැම්වල වඩා ඍණාත්මක බලපෑම් ද දක්නට ඇත. සන්නිවේදනය ප්‍රධාන ආකාරය බවට රූපවාහිනිය පත් වීමත් සමඟ විවේචකයින් එහි පොදු රුචිකත්වයන්ට සේවය කිරීමේ පොරොන්දුව රැක ගත්තේ කෙතරම් දුර්වල ලෙස දැයි චෝදනා එල්ල කරන ලදී. මෙය වඩාත්ම හොඳින් ප්‍රකට වූයේ නිවුටන් එන් මිනෝව්ගේ දවසේ රූපවාහිනී වැඩසටහන්ගත කිරීම වූ “Vast Wasteland” විස්තර කිරීමේ 1961 කතාවේ දීය. රූපවාහිනිය “Boob Tube”, කාලය පුරවා දමන්නක් ලෙස වර්ගීකරණය වී තිබිණි.
එහි හඳුන්වාදීමේ සිට රූපවාහිනිය සමාජයීය ගුණවල සීමා පරීක්ෂා කිරීම පිළිබඳ චෝදනා ලබා තිබිණි. මෙය 1960 මිල්ටන් ෂල්මන්ගේ රූපවාහිනිය පිළිබඳ උදාහරණයට වෙනස් වේ. එහිදී කියා සිටින්නේ රූපවාහිනී කාටූන් තන බුරුල්ලකින් තොරව එළදෙනුන් පෙන්වූ අතර ඉන්පසු නැවතීමක්වත් නොමැතිව ඔවුන් ගැබ්බර බව පෙන්වූ බවයි. ෂල්මන් කියා සිටින්නේ 1970 වන විටත් රූපවාහිනිය එමඟින් ආවරණය වූ රටවල ගුණ හා සුදුසු බව පිළිබඳ ආකල්ප හැඩ ගස්වමින් තිබූ බවයි. ඔහු කියා සිටින්නේ පැතිරී පවතින හා සැමතැනම පවතින මාධ්‍යයක් ලෙස වරක් සාමාජයීය වශයෙන් පිළිනොගෙන තිබූ භාෂා හැසිරීම් සමඟ එකඟ වීම් හා සුහදතා ඇති කිරීමට රූපවාහිනියට හැකි බවයි. රූපවාහිනිය එහි නරඹන්නන් මත බලපෑම් ඇති කරනවා මෙන්ම අනෙකුත් තරඟකාරී මාධ්‍යවලින් තරඟය පවත්වා ගැනීමට හා නරඹන්නන් හෝ කියවන්නන් රඳවා ගැනීමට යත්න දරන විට එම මාධ්‍යවලින් අනුකරණ ප්‍රතිචාර ද උපද්දවයි.
රූපවාහිනියේ සාමාජීය බලපෑම් පිළිබඳ ‍චෝදනා, පර්යේෂකයන් හා චෝදනා පවරන්නන් වැනි සාධාරණ පද්ධති මඟින් ද එල්ල වේ. ඔවුන් විසින් ප්‍රතික්ෂේප කරන එය CSI සින්ඩ්‍රෝමය ලෙස හැඳින්වේ. ඔවුන් චෝදනා කර සිටින්නේ CSI හි ජනප්‍රියතාව හා සැලකිය යුතු නරඹන්නන් සංඛ්‍යාව නිසා වර්තමානයේ ජූරිය මුලා වීම අපේක්ෂා කරන අතර චෝදනාකරුවන් විසින් පෙළඹීම් හා සාක්ෂි ඉදිරිපත් කර තිබුණත් වැදගත් භෞතික සාක්ෂි නොමැති නම් අපරාධකරුවන් චෝදනාවලින් නිදහස් කිරීම සිදු කරයි.
රූපවාහිනියේ මනෝ විද්‍යාත්මකව වශයෙන් වු සෘණාත්මක බලපෑම
ඇතැම් අධ්‍යයන මගින් සොයාගෙන ඇති අන්දමට මොළයෙහි “පාදස්ථ ගැංග්ලියා” නම් කොටස යම් කිසි පුද්ගලයකු වීඩියෝ ක්‍රීඩාවන් වල නිරත වීමේදී සහ රූපවාහිනිය නැරඹීමේ දී ඉතාමත් විශාල වශයෙන් සක්‍රීය වේ. මෙයට ප්‍රතිචාරයක් වශයෙන් සිරුරෙන් “ඩෝපැමින්” නම් රසායනික ද්‍රව්‍ය මුදාහරී “රිටලීන් “ (සහ කොකේන්) ද මොළයේ පාදස්ථ ගැංග්ලියා මත ක්‍රියාකාරී වීමෙන් ඩෝපැමින් ශ්‍රාවය ඉහළ නංවයි. ඇතැම් පර්යේෂකයන් විසින් සිතන ආකාරයට ඩෝපැමින් ශ්‍රාවය ඉහළ යත්ම සිරුරේ අනෙකුත් ක්‍රියාකාරකම් සිදුකර ගැනීම පිණිස අවශ්‍ය අනෙකුත් ස්නායු සම්ප්‍රේෂකයන් ප්‍රමාණයේ අඩුවීමක් සිදුවේ. නමුත් මෙකී විශ්වාසය තවදුරටත් මතබේදාත්මක තත්ත්වයේ පවතී.
රූපවාහිනිය නැරඹීමේ අහිතකර ප්‍රතිඵල
නීති සම්පාදකයින්, විද්‍යාඥයින් හා දෙමාපියන් විසින් රූපවාහිනිය මගින් එය නරඹන්නන් කෙරෙහි බලපාන රූපවාහිනි ප්‍රචණ්ඩත්වය (විශේෂයෙන් යෞවනයන්) ගැන වාද විවාද පවත්වනු ලබයි. රූපවාහිනිය මගින් ළමුන්ගේ චෛතසික හා සමාජීය සංවර්ධනයට වන බලපෑම් පිළිබද වසර 50 ක් වැනි දිගු කලක් තිස්සේ පර්යේෂණ පැවතියද තවමත් එම විවාදය අවසාන වී නම් නොමැත. (See Bushman & Anderson 2001 ; Savage, 2008)
අනෙක් අය මෙන්ම බුෂ්මන් හා ඇන්ඩර්සන් (2001) පවසා සිටින්නේ මාධ්‍ය ප්‍රචණ්ඩත්වය සමාජීය ප්‍රචණ්ඩත්වය කෙරෙහි සෘජුවම බලපාන බවයි. කෙසේ නමුත් අනෙක් නිර්මාණ ඔල්සන්, 2004, සැවේජ්, 2008) මඟින් සාහිත්‍ය හා එක්සත් ජනපදයේ වැඩිවන මාධ්‍ය ප්‍රචණ්ඩත්වය හා අඩුවන අපරාධ ශීඝ්‍රතාවය අතර නොගැළපීම සමග සැලකිල්ලට ගත යුතු ක්‍රමානුරූපි ප්‍රශ්න අවධානයට බඳුන් කරයි.
රූපවාහිනීය නරඹන්නන් සඳහා දක්වන යෝග්‍යතාව
මාධ්‍යය ඔස්සේ විකාශනය වන වැඩසටහන් පිළිබඳව කලින් උපකල්පනය කළ නොහැකි නිසා ඇතැම් වැඩසටහන් විකාශය කිරීමට නුසුදුසු, වැරදි සහගත හෝ අසභ්‍ය ඒවා බවට චෝදනා එල්ල වී ඇත. ජීන් කීබෝඩ් වැනි විවේචකයන් රූපවාහිනිය මෙන්ම අනෙකුත් මාධ්‍ය රූප තරුණ ගැහැණු ළමයින්ගේ ආත්ම ප්‍රතිබිම්බයටද හානි කරන බවට ප්‍රකාශ කරයි. සට් ජැලී වැනි වෙනත් විස්තර විචාරකයින් ප්‍රකාශ කර සිටින්නේ US හි වූ රූපවාහිනී ප්‍රචාරකකරුවෝ සතුට යන්න භාණ්ඩ මිළ දී ගැනීම සමඟ සමාන කිරීමට යත්න දරන බවයි. බොහෝමයක් පුද්ගලයන්ට සතුට ඇති වන්නේ උණුසුම් මිතුරුකම් හා වෙනත් සමාජයකට වූ සබැඳියාවේ හැඟුම් වැනි ද්‍රව්‍යමය නොවන විෂයන් මඟින්ම යැයි පෙන්වන අධ්‍යයනයන් නොසලකා හරිමිනි. ජෝර්ජ් ගර්බ්නර් විසින් නිතර අපරාධ ප්‍රදර්ශනය කිරීම (කුඩා අපරාධ) පහත් ලෝක සින්ඩ්‍රෝමයට මඟ පාදා ඇති බවට සාක්ෂි ඉදිරිපත් කරන ලද අතර නිතර රූපවාහිනී නරඹන්නන් සාමාන්‍ය ප්‍රමාණයට වඩා වැඩි අපරාධ සංඛ්‍යාතයක් නිරූපණය කරන බවද ප්‍රකාශ කරයි. මීට අමතරව බොහොමයක් රූපවාහිනී දේශපාලනික හෝ වෙනත් ප්‍රචාරණ කටයුතු ඉදිරිපත් කිරීම හා අඩු බුද්ධි මට්ටම් කෙරෙහි පතිත වීම නිසාද චෝදනාවට බඳුන් වී ඇත.
රූපවාහිනිය පිළි‍්බද සමාජිය දර්ශනය
රූපවාහිනිය සාමාජික දර්ශනය කෙරෙහි මාධ්‍ය ආභාෂ සමජයේ ආරම්භයේ සිටම පැවතිනි. මෙම බලපෑම පිලිබද සමාජයේ ආරම්භයේ සිටම පැවිතිණි. මෙම බලපෑම පිලිබද මතය ප්‍ර‍බෝධමත් වන අතර මාධ්‍ය න්‍යායන් විශාල වශයෙන් අභියෝග කල නොහැකි එකකි. කෙසේ නමුත් මෙම බලපෑම පිලිබද තර්ක ඇති අතර මානව සන්නිවේදනය සම්බන්ධ පරිනාමණයේදි සංකීර්ණතාවය පෙන්වයි.
සුකියාකි
thumb සුකියාකි යනු ජපානයේ ඉතා ජනප්‍රිය ආහාරයකි. එහි ප්‍රධාන අන්තර්ගතය වනුයේ මස් වන අතර බොහෝ එළවළු වර්ග සහ වෙනත් ද්‍රව්‍යද අඩංගු වේ. මෙහි අඩංගු වන මස් වල ගුණාත්මක භාවය ඉතා වැදගත් ලෙස සැලකේ. සාමාන්‍යයෙන් සුකියාකි පිළියෙල කරන්නේ ආහාර පිලිගන්වන ස්ථානයේදීමය. එසේම එය ආහාරයට ගන්නේද අනෙකුත් අය සමඟ එකම බඳුනකය. ජපානයේ පිරිසක් එක්රැස් වන විටකදී සුකියාකි බොහෝ විට යොදා ගන්නා ආහාරයකි. උත්සව අවස්ථාවට නම් එය ඉතා කදිම අංගයකි. ජපානයේ විවිධ ප්‍රදේශ වල සුකියාකි පිළියෙල කරන ආකාරය එකිනෙකට වෙනස් වේ.
ප්‍රවර්ගය:ආහාර
නයෝමි ස්කොට්
නයෝමි ග්‍රේස් ස්කොට් (උපත 1993 මැයි 6) ඉංග්‍රීසි නිළියක් සහ ගායිකාවක්. ඇය වඩාත් ප්‍රසිද්ධියට පත්ව ඇත්තේ ඩිස්නි හි සංගීත සජීවී ක්‍රියාදාම මනකල්පිත චිත්‍රපටයක් වන ඇලඩින් (2019) චිත්‍රපටයේ ජැස්මින් කුමරිය ලෙස රඟපෑමෙනි. විද්‍යා ප්‍රබන්ධ නාට්‍ය මාලාවක් වන ටෙරා නෝවා (2011) සහ රූපවාහිනී චිත්‍රපටය වන ලෙමනේඩ් මුත් (2011) යන චිත්‍රපටවල ස්කොට් ඇගේ රංගනය වෙනුවෙන් ප්‍රසිද්ධියට පත්විය. ඇය පවර් රේන්ජර්ස් (2017) සහ චාර්ලී'ස් ඒන්ජල්ස් (2019) චිත්‍රපටයේ ද රඟපා ඇත.
ළමා අවධිය
නයෝමි ග්‍රේස් ස්කොට් 1993 මැයි 6 වන දින ලන්ඩනයේ හවුන්ස්ලෝ හි උපත ලැබීය. ඇය ඉංග්‍රීසි හා ඉන්දියානු සම්භවයක් ඇති අයෙකි. ඇගේ මව උෂා ජෝෂි උගන්ඩාවේ උපත ලබා තරුණ වියේදී එක්සත් රාජධානියට සංක්‍රමණය වූ අතර ඉන්දියානු ගුජරාටි සම්භවයක් ඇති අතර ඇගේ පියා ක්‍රිස්ටෝපර් ඉංග්‍රීසි ජාතිකයෙකි. ස්කොට්ට වැඩිමහල් සහෝදරයාගේ නම යෝෂුවා නම් වේ.
වයස අවුරුදු අටේදී, ඇය සහ ඇගේ පවුලේ අය ඊසානදිග ලන්ඩනයේ රෙඩ්බ්‍රිජ් හි වුඩ්ෆර්ඩ් වෙත ගියහ. එහිදී ඇගේ දෙමාපියන් දෙදෙනාම බ්‍රිජ් පල්ලියේ දේවගැතිවරු වූහ. ඇය හැදී වැඩුණේ ආර් ඇන්ඩ් බී සංගීතයට, විශේෂයෙන් ගායක ගායිකාවන් වන කිම් බරල්, මේරි මේරි සහ කිර්ක් ෆ්‍රැන්ක්ලින් සහ පල්ලියේ ගායනා කිරීමෙනි. ඇය එසෙක්ස් හි ලොෆ්ටන්හි ඩේවෙන්ට් පදනම් පාසලට ඇතුළත් වූවාය. ටෙරා නෝවා හි ඇයගේ භූමිකාව හඹා යාම සඳහා ඇය උසස් පෙළ ලබා ගැනීමෙන් අඩක් පාසලෙන් පිටව ගියාය.
වෘත්තිය
ස්කොට් බ්‍රිතාන්‍ය පොප් ගායක විසින් සොයා ගන්නා ලදී.බ්‍රයන් දැරිය කණ්ඩායමේ සදාතනික ගනුදෙනුකරුවකු ලෙස ඇය අත්සන් කළ,. ඇය බ්‍රිතාන්‍ය ගීත රචකයින් සහ නිෂ්පාදක සෙනෝමනියා සමඟ වැඩට ගියාය. 2014 දී යූ ටියුබ් නාලිකාව "රීලෝඩ්" ඇයගේ "රීලෝඩ් සැසි" මාලාවේ කොටසක් ලෙස ඇය ඇතුළත් වීඩියෝ දෙකක් ප්‍රකාශයට පත් කළේය.
ද 2019 දී, ස්කොට් පියවර විකට මෙම තුන අතුරින් එකක් ලෙස රඟපෑ චාලි දේවදූතයන් තුළ තෙවන වාරිකය, එම නම ඡන්ද බලය. චිත්‍රපටය නොවැම්බර් මාසයේදී නිකුත් විය. චිත්‍රපටයට විචාරකයින්ගෙන් මිශ්‍ර ප්‍රතිචාර ලැබුණි.
පෞද්ගලික ජීවිතය
ස්කොට් කිතුනුවෙකි. ඇය දරිද්‍රතාවයෙන් පෙළෙන ළමයින්ට සහ පවුල්වලට අනුග්‍රහය දක්වන ක්‍රිස්තියානි පුණ්‍යායතන සංවිධානයක් වන කොම්පිෂන් ඉන්ටර්නැෂනල් හි එක්සත් රාජධානියේ තානාපතිවරියකි. ඇය සමේ Dermatitis නම් සමේ ආසාදනයකින් පෙළෙන්නී ය.
පුළුල් නාට්‍ය
විශේෂාංග කලාකරුවෙකු ලෙස
යොමුව
ප්‍රවර්ගය:ජීවමාන ජනයා ප්‍රවර්ගය:1993 උපත්
වාමන
වාමන Vamana ( සංස්කෘත : वामन) විෂ්ණු දෙවියන්ගේ පස්වන අවතාරය ලෙස සැලකේ.වාමන දෙවියන් විෂ්ණු දෙවියන්ගේ දශාවතාර වලින් එක් අවතාරයකි.
සමක ගිනියා
ඉක්වටෝරියල් ගිණියා නොහොත් ඉක්වටෝරියල් සමූහාණ්ඩුව මධ්‍යම අප්‍රිකාවේ පිහිටි රටකි. භූමි ප්‍රමාණය වර්ග කි.මී. 28,000 වන අතර අප්‍රිකානු ප්‍රාන්තයේ කුඩාම රටකි. එය සමහර EU රටවල් අතර දල ආදායම අතින් සෞභාග්‍යමත් රටකි. එය ලිබියාවට හා දකුණු අප්‍රිකාවට ඉදිරියෙන් සිටී. මේ සාම්ප්‍රදායිකව වර්ධනය වූ අප්‍රිකානු රටවල් දෙකකි. මෙහි මෑතක සිදුකළ සංගණනයට අනුව ජනගහනය 1,014,999 කි. ඒ මහාද්වීපික ප්‍රදේශයක් (රියෝ මුනි) හා කුඩා දුපත් වන තොරිස්නෝ, එලෝබි, ග්‍රන්ඩේ සහ එලෝබි ඩිකෝ සහ ඉන්සුලා ප්‍රදේශයයි. අනොබන් දූපත් සහ බිතෝ දූපත් (මුලින් ෆෙනෑන්ඩෝ වෝ), බාලඹේ අගනගරය පිහිටි අනෝබාන් ඉක්වටෝරියල් ගිනියාහි වඩා දකුණට වූ දූපත් වන අතර, මෙම රාජ්‍යය සමකයට දකුණට වන්නට පිහිටා ඇත. ඉක්වටෝරියල් ගිනියාහි උතුරු තුඩුව ලෙස බියෝතෝ දූපත සඳහන් වේ. දූපත් දෙක අතර නැගෙනහිරට වන්නට පිහිටියේ මේන්ලන්ඩ් ප්‍රාදේශිකයයි. ඉක්වටෝරියල් ගිනියාවට උතුරින් කැමරූන් මායිම් වන අතර දකුණු දෙසින් නැගෙනහිර ගැබෝන්ද බටහිරින් ගල්ෆ් ගිනියාවද පිහිටයි. සාබෝ ටොමෝ දූපත්, ප්‍රින්සි‍පේ බියාතෝ හා ඇනෝබොන් අතර පිහිටා ඇත. මෙහි රාජ්‍ය භාෂාව ස්පාඤ්ඤ භාෂාව වේ.
සාරංග දිසාසේකර
සාරංග දිසාසේකර (Saranga Disasekara (උපත 1983 ජනවාරි 31) ශ්‍රී ලාංකික නළුවෙක්, ගායකයෙක්, නිරූපණ ශිල්පියකුවේ. සුමති සම්මාන, රයිගම් ටෙලීස් සහ ස්ලිම් නීල්සන් පීපල්ස් සම්මාන උළෙලේදී ශ්‍රී ලංකාවේ ජනප්‍රියම රූපවාහිනී නළුවාට හිමි සම්මානයෙන් කීපවරක්ම පිදුම් ලැබීය ගායක නාරද දිසසේකර සහ ගුවන්විදුලි සත්කාරක සහ නිළි තිලකා රණසිංහ යන දෙදෙනාට 1983 ජනවාරි 31 වන දින ශ්‍රී ලංකාවේ කළුබොවිල ප්‍රදේශයේදී උපත ලැබීය. ඔහු කොළඹ තර්ස්ටන් විද්‍යාලයේ පාසල් ජීවිතය සම්පූර්ණ කළේය.
වෘත්තිය
වයස අවුරුදු 10 දී සාරංග රඟපෑවේ මාරනා සමප්තිය නම් කෙටි චිත්‍රපටයටයි. ඉන්පසු ඔහු බොහෝ රූපවාහිනී වෙළඳ දැන්වීම් සහ ගුවන්විදුලි වැඩසටහන් සමඟ සම්බන්ධ විය.
ආශ්‍රිත
ප්‍රවර්ගය:1983 උපත්
ප්‍රවර්ගය:ශ්‍රී ලාංකිකයෝ ප්‍රවර්ගය:සිංහල ජනයා ප්‍රවර්ගය:ලාංකික සිංහලයෝ
විද්‍යාලෝක විද්‍යාලය
විද්‍යාලෝක විද්‍යාලය යනු ශ්‍රී ලංකාවේ ගාල්ල දිස්ත්‍රිකයේ ඇති පිරිමි පාසලකි. පාසල ආරම්භ කරන ලද්දේ 1941 ජනවාරි මස 14 වැනිදාය.
ප්‍රවර්ගය:ශ්‍රී ලංකාවේ පාසල් ප්‍රවර්ගය:දකුණු පලාතේ පාසල් ප්‍රවර්ගය:ගාල්ල දිස්ත්‍රික්කයේ පාසල් ප්‍රවර්ගය:අධ්‍යාපන ආයතන - ශ්‍රී ලංකා ප්‍රවර්ගය:පාසල් - ශ්‍රී ලංකා ප්‍රවර්ගය:රජයේ පාසල් - ශ්‍රී ලංකා ප්‍රවර්ගය:බෞද්ධ පාසල් - ශ්‍රී ලංකා ප්‍රවර්ගය:ආණ්ඩුවේ පාසල් - ශ්‍රී ලංකා
ජානක ද සිල්වා
ජනක ද සිල්වා FRCP FNASSL යනු ශ්‍රී ලාංකික වෛද්‍යවරයෙකි. ඔහු කැලණිය විශ්වවිද්‍යාලයේ වෛද්‍ය විද්‍යාව පිළිබඳ සම්මානිත මහාචාර්යවරයෙකි.
ජනක ද සිල්වා කොළඹ රාජකීය විද්‍යාලයේ අධ්‍යාපනය ලැබූ අතර කොළඹ සහ ඔක්ස්ෆර්ඩ් විශ්වවිද්‍යාලවලින් උපාධි ලබා ඇත. ඔහු ජෝන් රැඩ්ක්ලිෆ් රෝහලේ උසස් විශේෂඥ සායනික පුහුණුව ලබා ඇත.
ද සිල්වා 1996-2022 කාලය තුළ කැලණිය විශ්වවිද්‍යාලයේ වෛද්‍ය විද්‍යාව පිළිබඳ මහාචාර්යවරයා සහ සභාපතිවරයා වූ අතර, 1997 දී ඔහු කාලෝ ෆොන්සේකා මහතාගෙන් පසු වෛද්‍ය පීඨාධිපතිවරයා ලෙස වසර නවයක් එම තනතුර දැරීය. ඔහු 2014-2020 දක්වා කොළඹ විශ්ව විද්‍යාලයේ වෛද්‍ය පශ්චාත් උපාධි ආයතනයේ (PGIM) අධ්‍යක්ෂවරයා ලෙසද, 2008-2011 දක්වා විශ්වවිද්‍යාල ප්‍රතිපාදන කොමිෂන් සභාවේ සාමාජිකයෙකුද විය. එහි අධ්‍යක්ෂවරයා වීමට පෙර ඔහු PGIM හි අධ්‍යක්ෂ මණ්ඩල ගණනාවක මුලසුන දැරූ අතර, එහිදී ඔහු සහ සගයන් එක්ව ශ්‍රී ලංකාවේ ආමාශ ආන්ත්‍ර රෝග විශේෂඥයින් සඳහා පළමු විධිමත් පුහුණු වැඩසටහන ආරම්භ කළේය. කෙමාල් ඩීන් සහ තවත් කිහිප දෙනෙකු සමඟ ඔහු උතුරු කොළඹ ශික්ෂණ රෝහලේ අක්මා බද්ධ කිරීමේ සේවාව ආරම්භ කිරීමට පුරෝගාමී විය.
ද සිල්වා පර්යේෂණ සඳහා වඩාත්ම බලගතු දායකත්වය ලබා දුන්නේ ශ්‍රී ලංකාවේ බහුලව පවතින සෞඛ්‍ය ගැටලු කෙරෙහි ඔහු දක්වන උනන්දුව හේතුවෙනි. ඔහු 2013-2019 දක්වා ජාතික පර්යේෂණ කවුන්සිලයේ සභාපති විය. ඔහු කර්තෘ මණ්ඩල පත්වීම් කිහිපයක් පැවැත්වීය සහ WHO, Wellcome Trust සහ National Institute for Health and Care Research (NIHR, UK) ඇතුළු සෞඛ්‍ය සහ පර්යේෂණ ආයතනවල කමිටුවල සේවය කළේය.
ඔහු 2004 දී ලංකා වෛද්‍ය විද්‍යාලයේ සභාපති වූයේ ඔහුගේ පියා වන පී.ටී. ද සිල්වාගෙන් වසර විස්සකට පසුවය. අධ්‍යයන සහ වෘත්තීය ආයතන කිහිපයක සම්මාන සහ ශිෂ්‍යත්වවලට අමතරව, ඔහුගේ විශ්ව විද්‍යාලය විසින් ගෞරව DSc උපාධියක්  සහ ශ්‍රී ලංකාවේ විද්‍යාව සඳහා වන ඉහළම ගෞරවය වන විද්‍යා ජ්‍යෝති නාමයද ද සිල්වාට පිරිනැමීනි.
යොමු කිරීම්
ප්‍රවර්ගය:Year of birth missing (living people) ප්‍රවර්ගය:ජීවමාන ජනයා
රූපවාහිනී - PAL සම්මතයේ ඉතිහාසය
1950 දී බටහිර යුරෝපීය රටවල් වර්ණ රූපවාහිනී ප්‍රචාරණය කිරීමට සැලසුම් කරන විට ඔවුන් දැනට පවතින ඇමරිකානු NTSC සම්මතය යුරෝපීය ජව ජාලවල 50Hz AC සංඛ්‍යාතයට නොගැලපීමේ ගැටලුවට මුහුණ දෙන ලදී. මීට අමතරව NTSC පරිපූර්ණ සම්ෙප්‍ර්ෂණ තත්වවලට වඩා අඩු තත්ව යටතේ වර්ණ සංයෝග ආකාරයේ වෙනස් කිරීම ඇතුළත්ව දුර්වලතා කිහිපයක් පෙන්නුම් කරන ලදී. එම හේතු නිසා SECAM හා PAL සම්මතවල දියුණු වීම ආරම්භ වන ලදී. මෙහි අරමුණ වූයේ 50Hz රූප සංඛ්‍යාතයකින් හා NTSC ට වඩා හොඳ වර්ණ රූපවලින් යුත් වර්ණ ටීවී සම්මතයක් සපයා දීමයි.
PAL ජර්මනියේ ටෙලිෆන්කන් හි වෝල්ර් බ්රච් විසින් නිපදවන ලදී. ආකෘතියේ ප්රථම එලි දැක්වීම 1963 දී සිදු කළ අතර ප්රථම විකාශනය 1967 දී එක්සත් රාජධානියේ දී හා ජර්මනියේ දී ආරම්භ විය.
ටෙලිෆන්කන් ආයතනය පසුව ප්රංශ ඉලෙක්ට්රොනික නිෂ්පාදකයකු වූ තොම්සන් විසින් මිළට ගන්නා ලදී. තවද තොම්සන් විසින් ඓතිහාසිකව ප්රථම යුරෝපීය වර්ණ රූපවාහිනී සම්මතය වූ හේනරි ඩි ෆ්රාන්ස් නිර්මාණය කළ SECAM සම්මතය නිර්මාණය වූ කම්පැනි ජෙනරල් ඩි ටෙලිවිෂන් ආයතනය ද මිළට ගන්නා ලදී. වර්තමානයේ දී තොම්සන් ඔහු එයට ඇතුල් වීමට පෙර NTSC නිමානය කළ ඉලෙක්ට්රොනික උපාංග සඳහා වූ RCA වර්ගයේ සම අයිතිකරු ද වේ.
ඌරාතොට වරාය
අතීත ලක්දිව පිහිටි වරාය කි.
ප්‍රවර්ගය:ශ්‍රී ලංකාවේ වරායවල්
1789
ප්‍රවර්ගය:
ප්‍රවර්ගය:ග්‍රෙගරි දිනදසුනේ අවුරුදු
ඩොල්ෆින් විද්‍යාත්මක වර්ගීකරණය
ඩොල්ෆින්‍ ගේ විද්‍යාත්මක වර්ගීකරණය
රාජධානියඃ Aminalia
වංශයඃ Chordata
වර්ගයඃ Mammalia
ගෝත්‍රයඃ Cetacea
350px
Aminalia රාජධානියේ ලක්ෂණඃ
•බහුසෛලිකයි.
•සත්‍ය පටක සංවිධයනයක් ඇත.
•විෂම පෝෂී අධිග්‍රහන පෝෂණ ක්‍රමයක් ඇත.
Chordata වංශයේ ලක්ෂණඃ
•පෘථිවිය මත සිටින විශාලම හා ඥානාන්විත සතුන්ය. •කරදිය, මිරිදිය, භෙෘමික සෑම පරිසරයකම ඇත. පරපෝෂිත ආකාරද ඇත. •ද්වීපාර්ශ්වික සමමිතික දරයි. •සමඛන්ඩනය සහිතයි. •උසස් මට්ටමේ ශීර්ෂණයක් සහිතය. පෘශ්ඨීය තනි කුහරමය ස්නායු රජ්ජුවක් ඇත. එහි පූර්ව කෙළවර විශාලවී මොළයක් තැනී ඇත. •හෘදයක්ද සහිතව සංවෘත රුධිර සංසරණ පද්ධතියක් ඇත. •ස්වසන වර්ණකය හිමොග්ලොබීන්ය. •ස්වසනයට ජලක්ලෝම, පෙණහළු හෝ සම/දේහාවරණය යොදාගනී.
•මුඛය හා ගුදය සහිත සම්පූර්ණ ආහාර මාර්ගයක් ඇත. •රූපාන්තරණයක් ඇත.
Mammalia වර්ග‍යේ ලක්ෂණඃ
•ක්ෂීරපායින්ය.
•රෝම සහිත දේහාවරණයකි.
•ස්වසන අවයවය පෙණහළුය.
•දේහාවරණයේ ස්වේද ග්‍රන්ථි, ස්නේහ ස්‍රාවී ග්‍රන්ථි ඇත.
•ඇසිපිය ඇත.
•හෘදය කුටීර 4කි.
•අචලතාපී සතුන්ය.
•රූපාන්තරණයක් නැත.
ලෝක දියවැඩියා දිනය
ලෝක දියවැඩියා දිනය යනු දියවැඩියා රෝගය ගැන දැනුවත් කිරීම ගෝලීය වශයෙන් සිදුකරන දිනයකි. මෙය නොවැම්බර් මස 14 වන දිනට දී ඇත. මෙම දිනය 1991 දී ජාත්‍යන්තර දියවැඩියා සම්මේලනය සහ ලෝක සෞඛ්‍ය සංවිධානය විසින් ඉහල යන දියවැඩියා රෝගීන් ප්‍රමාණය සලකා ප්‍රකාශයට පත් කරන ලදී. සෑම වසරකදීම ලෝක දියවැඩියා සංගමය මෙම දිනය නව තේමාවක් යටතේ සමරනු ලබයි. මෙහිදී දියවැඩියාවෙන් පෙලෙන්නන් මුහුණපාන ගැටළු ගැනද අවධානය යොමු කරනු ලබයි. දියවැඩියාව හා මානව හිමිකම්, දියවැඩියාව හා දියවැඩියාව ගැන දැනුවත් කිරීම වසර පුර පැවතුනද , මෙම දිනය ඉන්සියුලින් සොයා ගැනීමට මුල් වූ ෆෙඩ්රික් බන්ටින්ග් ගේ උපන් දිනය සලකුණු කරයි. (මෙම සොයාගැනීමට චාර්ල්ස් බෙස්ට් ද දායක විය. )
දියවැඩියා රෝගය හා මානව හිමිකම්, දියවැඩියාව හා ජිවන ක්‍රමය , දියවැඩියාව හා තරබාරු බව , ළමුන් හා නව යෞවනයන් අතර දියවැඩියාව දියවැඩියා දිනය හා සමගාමී තේමා සමහරකි. 2009 සිට 2013 දක්වා දියවැඩියා දිනයේ තේමාව වන්නේ දියවැඩියාව ගැන දැනුවත් කිරීම හා දියවැඩියාව වැළැක්වීමයි.
ප්‍රවර්ගය:දියවැඩියා සංවිධාන ප්‍රවර්ගය:සෞඛ්‍ය දැනුවත්කිරීම් දිනයන් ප්‍රවර්ගය:නොවැම්බර අනුස්මරණ
භූතානය
භූතාන රාජධානිය යනු ස්වෛරීය රාජ්‍යයකි. සෑම පැත්තෙන්ම ගොඩබිමින් වටවී ඇති මෙම රට දකුණු ආසියාතික රටකි. හිමාලයේ නැගෙනහිර ප්‍රදේශයට වන්නට පිහිටා ඇති මෙය දකුණින්, නැගෙනහිරින් සහ බටහිරින් ඉන්දියාවට ද, උතුරින් ටිබෙට් ස්වතන්ත්‍රික ප්‍රදේශයට ද මායිම් වී ඇත. භූතාන ජාතිකයෝ තම රට "මකරාගේ දේශය" යන තේරුම දෙන Druk Yul යන නමින් හඳුන්වති.
භූතානය කලක් යනතුරුම ලොව හුදෙකලාම රාජ්‍යයක් ලෙස පැවතුණි. වර්තමානය වන විට අන්තර්ජාතික ගුවන් ගමන්, අන්තර්ජාලය, ජංගම දුරකථන ජාල සහ රූපවාහිනී සේවා නිසා රටේ නාගරික ප්‍රදේශ නවීකරණය වී ඇත. නමුත් දළ ජාතික සතුට (GNH) සංකල්පය ඔස්සේ පැරණි සංස්කෘතිය සහ සම්ප්‍රදායන් අනුව යමින් මෙම නවීකරණය පාලනය කිරීමට භූතානය පියවර ගෙන තිබේ. පරිසර සංරක්ෂණයට ද වැඩි ප්‍රමුඛත්වයක් ලබා දි ඇත. භූතාන රජය සැම විටම රටේ සංස්කෘතිය, සංස්කෘතික අනන්‍යතාවය සහ පරිසරය සුරැකීමට ක්‍රියා කරයි. 2006 දී ලෙයිචෙස්ටර් විශ්වවිද්‍යාල සමීක්ෂණයකට අනුව සතුටෙන්ම දිවි ගෙවන ජනතාවක් සිටින රටවල් අතරින් දකුණු ආසියාවෙන් පළමුවැනි තැන ද, ලෝකයෙන් අටවැනි තැන ද භූතානයට හිමිවන බව Business Week සඟරාව වාර්තා කළේය.
මුලාශ්‍ර
ප්‍රවර්ගය:දකුණු ආසියානු රටවල් ප්‍රවර්ගය:භූතානය
කිරිගල්පොත්ත
කිරිගල්පොත්ත කන්ද ශ්‍රී ලංකාවේ දෙවන උසම කඳුවැටිය වේ. එහි මුහුදු මට්ටමේ සිට උස 2388 m කි. කිරිගල්පොත්ත කඳුවැටිය මහජනයාට විවෘතව පවතින ශ්‍රී ලංකාවේ උසම ස්ථානය සේ සැළකේ. (ශ්‍රී ලංකාවේ උසම කඳුවැටිය වන පිදුරුතලාගල කන්ද හමුදා කටයුතු වෙනුවෙන් යොදාගෙන ඇති බැවින් ඇතුළුවීම සීමාසහිත වේ).
එන්ඩීටීවී 24x7
එන්ඩීටීවී 24x7 යනු ඉන්දියාවේ නව දිල්ලිය පදනම් කර ගත්, පැය 24 පුරාම විකාශන කටයුතු සිදු කරන, ඉංග්‍රීසි ප්‍රවෘත්ති නාලිකාවකි. ස්ටාර් නෙට්වර්ක් සමග නව දිල්ලි රූපවාහිනිය අත්සන් තැබූ ඒකාබද්ධ රූපවාහිනී ගිවිසුම කල්ඉකුත් වීමත් සමග, එනම් 2003 වසරේදී, මෙම නාලිකාව වෙනම නාලිකාවක් වශයෙන් සිය විකාශන කටයුතු ආරම්භ කරන ලදී.
එන්ඩීටීවී 24x7 නාලිකාව ඉන්දියාවේ ප්‍රධානතම ඉංග්‍රීසි පුවත් නාලිකාවක් වෙයි.
භාහිර සබැදි
ප්‍රවර්ගය:ඉන්දියාවේ රූපවාහිනී නාලිකා
ශ්‍රී ලංකාවේ අක්කරෙයිපත්තු කලාපයෙහි රජයේ පාසැල් ලැයිස්තුව
ශ්‍රී ලංකාවේ අක්කරෙයිපත්තු කලාපයෙහි රජයේ පාසැල් ලැයිස්තුව දැක්වීමේදී  එය අඩ්ඩලයිචෙනයි, අක්කරෙයිපත්තු, අලයඩිවෙම්බු, පොතුවිල් හා තිරුක්කෝවිල්  යන අධ්‍යාපන කොට්ඨාශ වලට අදාල රජයේ පාසැල් ලැයිස්තු වශයෙන් වෙන් වෙන් වශයෙන් දැක්විය හැකිය.
තොටුපොල කන්ද
තොටුපොල කන්ද කන්ද ශ්‍රී ලංකාවේ තෙවැනියට උසම කඳුවැටිය වේ. එහි මුහුදු මට්ටමේ සිට උස 2357 m කි. එය නුවරඑළිය දිස්ත්‍රික්කයේ හෝර්ටන් තැන්න ජාතික වනෝද්‍යානය තුල පිහිටා තිබේ.
මයික්‍රොසොෆ්ට්
1975 දී ඇමරීකා එක්සත් ජනපදයේදී මයික්‍රොසොෆ්ට් ආයතනය ආරම්භ වුයේ ය. ඒ බිල් ගේට්ස්, පොල් ඇලන් ස්ටීව් බොල්මර් සහ රේ ඔසී නම් තැනැත්තන්ගේ ප්‍රධානත්වයෙනි. ඔවුන් 1980 දශකයේ මැද භාගයේදී එම්. එස්. ඩොස් නම් ක්‍රියාකාරී පරිගණක පද්ධතිය නිපදවීමත් සමඟ ලෝකයේ විවිධ ක්ෂේත‍්‍රයන්හි කතාබහට ලක්වන ආයතනයක් බවට පත්විය.
අදවන විට මයික්‍රෙසොෆ්ට් ආයතනය ලබා ඇති ජනප්‍රිය භාවය කොතෙක්ද යත් එහි නිල වෙබ් අඩවිය ලෝකයේ වැඩිම ජනප්‍රිය භාවයක් ඇති වෙබ් අඩවියක් බවට පත්ව ඇත. දිනකට මිලියන 2.4 කට වැඩි පිරිසක් එයට පිවිසෙනු ලබයි.
මයික්‍රොසොෆ්ට් ආයතනයේ සේවක සංඛ්‍යාව 79000 පමණ වන අතර එම සේවකයින් රටවල් 105 කට පමණ අයත් අයවලූන්ය. ආයතනයේ ශුද්ධ ආදායම 2007 වර්ෂයේදී ඇමරිකානු ඩොලර් බිලියන 14.06 විය.
සර්වබලධාරි දෙවඟන
සර්වබලධාරි දෙවඟන යනු මහා දෙවඟනක් වටා පදනම් වන මාතෘ මූලික ආගමික සංකල්පයකි. මහා දෙවඟන උපකල්පනය, අවම වශයෙන් යුරේසියාවේ වැඩි ප්‍රදේශයක් පුරා නවශිලා යුගයේ වන්දනාමාන කර ඇතැයි අනුමාන කළ සශ්‍රීකත්වයට අධිපති දෙවඟනකි. මෑත දශක කිහිපය තුළ පුරුෂ මූලික දේවවාදය පැමිණීමත් සමඟ මෙම උපකල්පනය පිළිබඳ විද්වතුන්ගේ විශ්වාසය අඩු වී ඇත.
හින්දු ධර්මය
හින්දු ධර්මයට අනුව විශ්වය නිර්මාණය කෙරූ පරම ශක්තිය වන ආදි ශක්තිය සර්වබලධාරි දෙවඟන හෙවත් මාතෘ දෙවඟන වේ. ශක්ත නිකායට අනුව ඇය ත්‍රිපුර සුන්දරී හෝ මහාකාලි වේ. ශක්තයන් දෙවඟන සියලු පැවැත්මේ උත්තරීතර, අවසාන, සදාකාලික යථාර්ථය ලෙස හෝ හින්දු ආගමේ බ්‍රහ්මන් සංකල්පයට සමාන කරයි. ඇය සියලු මැවිල්ලේ ප්‍රභවය, එහි ප්‍රතිමූර්තිය සහ එය සජීවී කරන සහ පාලනය කරන ශක්තිය සහ අවසානයේ සියල්ල විසුරුවා හරින බව සැලකේ. ඇය පිරිමි ස්වරූපයෙන් ශිව ලෙස පෙනී සිටි.
මෙසපොතේමියානු
මෙසපොතේමියානු ආගමට අනුව ටියාමට් යනු සාගරයට අධිපති ප්‍රාථමික දේවතාවියකි, ප්‍රාථමික දෙවිවරුන් බිහි කිරීම සඳහා භූගත ජලයේ දෙවියන් වන අබ්සු සමඟ සංසර්ගයේ යෙදුනාය. ඇය ප්‍රාථමික මැවිල්ලේ සංකේතයයි.
ආශ්‍රේයයන්
ප්‍රවර්ගය:දෙවි දේවතාවියෝ
ලීනස් පාප්වහන්සේ
බොහෝ මුල් මූලාශ්‍ර ප්‍රකාර, ලීනස් පාප්වහන්සේ (මරණය වසර 76 පමණ) යනු, රෝමයේ දෙවන රදගුරුතුමා වන අතර රෝමානු කතෝලික සභාව විසින් දෙවන පාප්වහන්සේ ලෙසින් ලැයිස්තු ගත කර ඇතත්, පසු කළෙක එම ධුරය විසින් අත්පත් කර ගත් විශේෂ භූමිකාව මෙහිදී ක්‍රියාත්මක නොවූ බව ඉතිහාඥයෝ පෙන්වා දෙති.
එතුමාගේ පාප් ධූරය පැවතියේ වසර 67 සිට එතුමාගේ මරණය සිදුවූ වසර 76 දක්වාය. අනෙකුත් මුල් මූලාශ්‍ර ප්‍රකාර, දෙවන පාප්වහන්සේ වූයේ පළමුවන ක්ලෙමන්ට් පාප්වහන්සේ විය; අනුවාරියෝ පොන්ටිෆීචෝ  ප්‍රකාර ක්ලෙමන්ට් පාප්වහන්සේ යනු සතරවන පාප්වහන්සේ විය. පාප්වහන්සේ තනතුර දැරූවන් ලෙසින් කතෝලික සභාව විසින් සලකනු ලබන අයවළුන් අතුරින්, අලුත් ගිවිසුමෙහි විශේෂිත වශයෙන් සඳහන් කර ඇත්තේ ක්ලෙමන්ට්, ලීනස් සහ පේදුරු යන පාප්වහන්සේලා පමණි.
ආශ්‍රිත
ප්‍රවර්ගය:ශුද්ධවර පාප්වහන්සේලා ප්‍රවර්ගය:ගෝලයන් සැත්තෑදෙන ප්‍රවර්ගය:79 මරණ
රූපවාහිනී - වැඩසටහන්ගත කිරීම
රූපවාහිනී වැඩසටහන්ගත කිරීම මහජනයාට පෙන්වීම බොහෝමයක් ආකාරවලින් සිදු විය හැක. නිෂ්පාදනයෙන් පසු ඊළඟ පියවර වන්නේ වෙළඳ පොළ වන අතර එමඟින් වෙළඳ පොළ විවෘත ඕනෑම තැනකට නිෂ්පාදනය බෙදා හරී. මෙය සිදු වන්නේ මට්ටම් 2ක් මතය.
එක්සත් ජනපදයෙන් පිට ප්‍රථම ධාවන වැඩසටහන්ගතකරණය ග්‍රාහක සේවා මත වැඩියෙන් පවතින නමුත් සමහරක් ගෘහස්තව නිෂ්පාදනය කෙරුණු වැඩ සටහන් ගෘහස්ථ FTA මත ව්‍යාපාරගත වේ. කෙසේ නමුත් මෙම ක්‍රියා පිළිවෙල digital only FTA නාලිකාවල හෝ subscriber – only ප්‍රථම ධාවන ද්‍රව්‍ය මත වර්ධනය වේ.
එක්සත් ජනපදය මෙන් නොව FTAජාල වැඩසටහන්වල නැවත FTA තිරගත කිරීම සිදු වන්නේ එම ජාලයේ පමණි. තවද අනුබන්ධකයින් දේශීය අවස්ථා මත පදනම් නොවූ ජාල ‍ගත නොවූ වැඩසටහන්ගත කිරීම් මිළ දී ගැනීම හෝ නිෂ්පාදනය කිරීම සිදු කරන්නේ ඉතා කලාතුරකිනි.
2022 වි20 ක්‍රිකට් ලෝක කුසලානය
2022 අයි.සී.සී පිරිමි විස්සයි20 ලෝක කුසලානය අටවන ICC පිරිමි ව්20 ලෝක කුසලාන තරඟාවලිය වේ. 2022 ඔක්තෝබර් 16 සිට නොවැම්බර් 13 දක්වා ඕස්ට්‍රේලියාවේ පැවැත්වෙ. මුලදී, තරඟාවලිය 2020 දී පැවැත්වීමට නියමිතව තිබුණද, 2020 ජූලි මාසයේදී, කොවිඩ්-19 වසංගතය හේතුවෙන් තරඟාවලිය කල් දැමූ බව ජාත්‍යන්තර ක්‍රිකට් කවුන්සිලය (ICC) තහවුරු කළේය. 2020 අගෝස්තු මාසයේදී, අයිසීසී විසින් ඕස්ට්‍රේලියාව 2022 දී නැවත සකස් කරන ලද තරඟාවලියට සත්කාරකත්වය සපයනු ඇති බව තහවුරු කරන ලදී. වි20 ලෝක කුසලානය මුලින් සැලසුම් කළ පරිදි 2021 දී ඉන්දියාවේ පැවැත්වීමට නියමිතව ඇත. නමුත් පසුව එය එක්සත් අරාබි එමීර් සහ ඕමානය වෙත ගෙන යන ලදී. 2022 ජනවාරි 21 දින, අයිසීසී විසින් තරඟාවලිය සඳහා සියලුම තරග කාලසටහන් තහවුරු කරන ලදී. සත්කාරක ඔස්ට්‍රේලියාව වත්මන් ශූරයන් වේ.
පසුබිම
2019 ඔක්තෝම්බර් මාසයේදී, අයිසීසී විසින් වි20 ලෝක කුසලාන සුදුසුකම් ලැබීමේ තරඟය ඉවත් කළ හැකි බව වාර්තා විය, එය වි20 ලෝක කුසලානයට සුදුසුකම් ලැබීමේ මාර්ගයක් ලෙස භාවිතා කරනු ඇත. එබැවින්, 2020 අයිසීසී වි20 ලෝක කුසලානයෙන් කණ්ඩායම් 12 ක් සහ සුදුසුකම් ලැබීමේ ඉසව් වලින් කණ්ඩායම් හතරක් වි20 ලෝක කුසලානයට පිවිසෙනු ඇත. 2020 ජනවාරි 23 දින, අයිසීසී විසින් තරඟාවලිය සඳහා සුදුසුකම් පිළිබඳ සම්පූර්ණ තොරතුරු තහවුරු කරන ලදී. 2020 මැයි මාසයේදී, අයිසීසී විසින් ඉන්දීය ක්‍රිකට් පාලක මණ්ඩලයට (BCCI) ප්‍රකාශ කළේ තරඟාවලිය සඳහා ඉන්දීය ක්‍රිකට් පාලක මණ්ඩලය විසින් ඉන්දීය රජයෙන් බදු නිදහස් කිරීමක් ලබා නොගැනීමෙන් පසුව, සත්කාරක අයිතිය ඉන්දියාවෙන් ලබා ගැනීමේ අයිතිය ඔවුන් රඳවාගෙන සිටින බවයි.
2020 ජූලි මාසයේදී, කොවිඩ්-19 වසංගතය හේතුවෙන් තරඟාවලියේ පෙර සංස්කරණය සමාලෝචනය කරන විට, ඕස්ට්‍රේලියාවේ ක්‍රිකට් සභාපති අර්ල් එඩින්ග්ස්, ඕස්ට්‍රේලියාවට එම තරඟාවලිය 2021 ඔක්තෝම්බර් මාසයේදී සත්කාරකත්වය දිය හැකි බවට යෝජනා කළ අතර, වසරකට පසුව මෙම තරඟාවලිය ඉන්දියාව විසින් පවත්වනු ලැබේ. පිළිවෙළින් 2020 සහ 2021 දී පැවැත්වීමට නියමිතව තිබූ තරඟාවලි සඳහා සත්කාරකත්වය දරන ඕස්ට්‍රේලියාව හෝ ඉන්දියාව මෙම තරඟාවලියට සත්කාරකත්වය දක්වන බව අයිසීසී ද තහවුරු කළේය.
කණ්ඩායම් සහ සුදුසුකම්
ඉතිරි ස්ථාන හතර පැමිණියේ ගෝලීය සුදුසුකම් ලැබීමේ තරගාවලි දෙකෙන් පළමු කණ්ඩායම් දෙකෙනි. ගෝලීය සුදුසුකම් ලැබීමේ තරඟවලට කණ්ඩායම් දහසයක් තිබුණි. ඒ 2021 අයිසී පිරිමි වි20 ලෝක කුසලානයේ පහළ කණ්ඩායම් හතර ( අයර්ලන්තය, නෙදර්ලන්තය, ඕමානය සහ පැපුවා නිව්ගිනියාව ), ඊළඟ ඉහළම වි20ජා කණ්ඩායම් හතර ( සිම්බාබ්වේ, නේපාලය, එක්සත් අරාබි එමීර් රාජ්‍යය සහ සිංගප්පූරුව), සහ කලාපීය අවසන් තරඟ වලින් ඉදිරියට ගිය කණ්ඩායම් අට ලෙසය. ගෝලීය සුදුසුකම් A තරගාවලියෙන් අයර්ලන්තය සහ එක්සත් අරාබි එමීර් රාජ්‍යය වි20 ලෝක කුසලානය දක්වා ඉදිරියට ගියේය. එක්සත් අරාබි එමීර් රාජ්‍යය වි20 ලෝක කුසලානයේ A කාණ්ඩයට ඇතුළත් වූ අතර, අයර්ලන්තය B කාණ්ඩයට ඇතුළත් විය. ලෝක සුදුසුකම් B තරඟාවලියේ සිටි, නෙදර්ලන්තය සහ සිම්බාබ්වේ වි20 ලෝක කුසලානය සඳහා සුදුසුකම් ලැබූ අවසන් කණ්ඩායම් දෙක බවට පත්විය. සිම්බාබ්වේ වි20 ලෝක කුසලානයේ B කාණ්ඩයට ඇතුළත් වූ අතර නෙදර්ලන්තය B කාණ්ඩයට ඇතුලත් විය.
ගෝලීය සුදුසුකම්
ගෝලීය සුදුසුකම් තරගාවලිය සමන්විත වූයේ 2021 අයිසීසී වි20 ලෝක කුසලානයේ සිටි පහළම ශ්‍රේණිගත කණ්ඩායම් හතර, ලෝක කුසලානයට හෝ සුදුසුකම් ලැබීමේ තරඟ සඳහා දැනටමත් සුදුසුකම් ලබා නොමැති හොඳම ශ්‍රේණිගත කණ්ඩායම් හතර සහ කලාපීය සුදුසුකම් ලැබීමේ තරඟ වලින් කණ්ඩායම් අටක්ය. කොවිඩ්-19 වසංගතය හේතුවෙන් 2020 ජුනි 30 ට පෙර පැවැත්වීමට නියමිතව තිබූ සියලුම අයිසීසී සුදුසුකම් ලැබීමේ ඉසව් කල් දමා ඇති බව 2020 මාර්තු 24 වන දින ජාත්‍යන්තර ක්‍රිකට් කවුන්සිලය (ICC) තහවුරු කළේය. 2020 දෙසැම්බරයේදී, වසංගතයෙන් ඇති වූ බාධාවෙන් පසුව අයිසීසී විසින් සුදුසුකම් ලැබීමේ මාර්ගය යාවත්කාලීන කරන ලදී.
2021 අගෝස්තු මාසයේදී, කොවිඩ්-19 වසංගතය හේතුවෙන් නැගෙනහිර ආසියානු හා ෆැසිපික් සුදුසුකම් ලැබීම අවලංගු කර ඇති බව අයිසීසී විසින් තහවුරු කරන ලදී. එහි ප්‍රතිඵලයක් වශයෙන්, පිලිපීනය නැගෙනහිර ආසියානු හා ෆැසිපික් කලාපයේ ඉහළම ශ්‍රේණිගත කණ්ඩායම ලෙස ගෝලීය සුදුසුකම් ලැබීමේ වටයට පිවිසියේය. 2021 ඔක්තෝම්බර් මාසයේදී, වසංගතය හේතුවෙන් ආසියානු සුදුසුකම් ලැබීමේ B කාණ්ඩය ද අවලංගු කරන ලද අතර, හොංකොං ඉහළම ශ්‍රේණිගත කණ්ඩායම ලෙස ඉදිරියට ගියේය. යුරෝපීය සුදුසුකම් ලැබීමේ කලාපීය අවසන් මහා තරඟයේදී, ජර්සි ඔවුන්ගේ පළමු තරඟ හතර ජයග්‍රහණය කළේ ගෝලීය සුදුසුකම් ලැබීමේ තරඟ සඳහා ඔවුන්ගේ ප්‍රගතිය තහවුරු කිරීම සඳහා ය. ජර්මනිය දෙවන ස්ථානයට පත් වූ අතර ශුද්ධ ලකුණු අනුපාතය අනුව ඉතාලියට වඩා ඉදිරියෙන් සිටි අතර යුරෝපීය කණ්ඩායමෙන් ද ඉදිරියට ගියේය. ශුද්ධ ලකුණු අනුපාතය අනුව කටාර්ට වඩා මඳක් ඉදිරියෙන් සිටි බහරේනය ආසියානු සුදුසුකම් ලැබීමේ තරගයේ A කාණ්ඩය දිනා ගත්තේය. ඇමරිකා එක්සත් ජනපදය සුදුසුකම් ලැබීමේ තරගයේදී, ඔවුන්ගේ පළමු තරග පහ ජයග්‍රහණය කිරීමෙන් පසුව, එම කාණ්ඩයෙන් ගෝලීය සුදුසුකම් ලැබීමේ වටයට පැමිණි පළමු කණ්ඩායම බවට එක්සත් ජනපදය පත් විය. ඔවුන් ඇමරිකා සුදුසුකම් ලැබීමේ කාණ්ඩයේ දෙවන ස්ථානයට පත් වූ කැනඩාව ද එක් විය. අප්‍රිකානු සුදුසුකම් ලැබීමේ තරඟාවලියේ කලාපීය අවසන් තරඟය ජයග්‍රහණය කිරීමෙන් පසු උගන්ඩාව ගෝලීය සුදුසුකම් ලැබීමේ තරඟාවලියේ අවසන් ස්ථානයට හිමිකම් කීවේය.
සංචිත
2022 සැප්තැම්බර් 1 වන දින, තරඟාවලිය සඳහා ඔවුන්ගේ සංචිතය ප්‍රකාශයට පත් කළ පළමු කණ්ඩායම ඕස්ට්‍රේලියාවයි. සියලුම කණ්ඩායම් 2022 සැප්තැම්බර් 22 වන විට ඔවුන්ගේ මූලික සංචිත ප්‍රකාශයට පත් කරන ලදී.
ක්‍රීඩාංගන
2021 නොවැම්බර් 15 දින, අයිසී විසින් තරඟාවලිය පුරා තරඟ පවත්වන ස්ථාන තහවුරු කරන ලදී. සත්කාරක නගර වන්නේ ඇඩිලේඩ්, බ්‍රිස්බන්, ගීලොන්, හෝබාර්ට්, මෙල්බන්, පර්ත් සහ සිඩ්නි වේ. අවසන් පූර්ව වටය සිඩ්නි ක්‍රිකට් ක්‍රීඩාංගණයේ සහ ඇඩිලේඩ් ඕවල් ක්‍රීඩාංගණයේදී පැවැත්වෙන අතර, අවසන් මහා තරගය මෙල්බර්න් ක්‍රිකට් ක්‍රීඩාංගණයේදී පැවැත්වේ.
පළමු වටය
2022 මාර්තු 21 වන දින, අයිසීසී විසින් පළමු වටය සඳහා සවි කිරීම් තහවුරු කරන ලදී.
සංඛ්‍යා දත්ත
එක් එක් කාණ්ඩයේ ඉහළම පස් දෙනා (හෝ පස්වන ස්ථානයට සම්බන්ධ වූ සියල්ල) ලැයිස්තුගත කර ඇත.
බාහිර සබැඳි
ප්‍රවර්ගය:Pages with unreviewed translations
කළය
ජලය ගබඩාකර තබාගැනීමට යොදා ගන්නා භාජනයකි. මැටි වලින් සාදන ලද කළයට අමතරව ඇලුමිනියම් වලින් සහ ප්ලාස්ටික් වලින් සාදන ලද කළය ද දැකිය හැකිය.
බිහිවීම
මැටි කර්මාන්තයේ ආරම්භයත් සමග ජලය ගබඩා කිරීමට මැටි බඳුන් යොදා ගෙන අැති බැව්, ලෝකයේ පැරණිම මානව ශිෂ්ටාචාර වන මොහන්දජාරෝ, හරප්පා වැනි ශිෂ්ටාචාරයන්ගේ මැටි මෙවලම් භාවිතය ගැන හෙළිවන සාධක මගින් නිගමනය කල හැකිවේ. ශ්‍රී ලංකාවේද කැණීම් මගින් හමුවී අැති තොරතුරු අනූව විජය කුමරුගේ ලංකාගමනයට පෙර සිටම ජලය ගබඩා කිරීමට මැටි බඳුන් භාවිතා කොට තිබේ. මෙසේ ජලය ගබඩා කිරීම පිණිස යොදා ගත් මැටි බඳුන පසුකාලීනව විවිධ හැඩතල කෙරේ පෙරලී යාමෙන් කළය බිහිවන්නට අැතැයි විශ්වාස කෙරේ.
ඉතිහාසමය සාධක
මෙරට කළ භාවිතය පිළිබඳ ඉතිහාසමය සාධක විවිධ ස්ථානයන්ගෙන් හමුවේ.
සංස්කෘතිය
කාන්තාවන් විසින් අැකය මත දිය කළ රැගෙන යාමත්, කළ ගෙඩි නර්ථන අාදිය හේතුවෙනුත් කළය බොහෝ විටදී කාන්තාව සම්බන්ධ මාතෘකා හා සබැඳේ. මෙරට දැකගත හැකි, ජලය සහිත කළයක් කොහොඹා අතුවලින් සරසා හිස මත සමබර කරමින් සිදු කරන කොහොඹා කළය නර්තන අංගයද කළය අාශ්‍රිතව ගොඩ නැගුණකි.
භාරතීය සංස්කෘතියෙහිද කළගෙඩි හිසේ තබා ගනිමින් කරනු ලබන කරගම් හෙවත් කරගආට්ටම් නර්ථන දැකගත හැකි වේ.
එන්ඩීටීවී ප්‍රොෆිට්
එන්ඩීටීවී ප්‍රොෆිට් යනු ඉන්දියාවේ නව දිල්ලි රූපවාහිනිය සතු, ව්‍යාපාරික ප්‍රවෘත්ති නාලිකාවකි. එතෙක් CNBC-TV18 නාලිකාව සතුව තුබූ ව්‍යාපාරික ප්‍රවෘත්ති කලාවේ ඒකාධිපතිත්වය බිඳ දැමීමේ අරමුණින්, 2005 ජනවාරියේදී මෙම නාලිකාව අරඹන ලදී.
නාලිකාව මගින්, ඉන්දීය කොටස් වෙළෙඳපොලවල් වූ බොම්බෙයි කොටස් වෙළඳපොල (BSE) සහ ජාතික කොටස් වෙළෙඳපොල (NSE) වල්හී ගණුදෙණු පිළිබඳ විස්තර සහ දේශීය සහ ජාත්‍යන්තර ව්‍යාපාර පිළිබඳ පුවත් ගෙන හැර දක්වයි.
භාහිර සබැදි
ප්‍රවර්ගය:ඉන්දියාවේ රූපවාහිනී නාලිකා
ගේබ්‍රියෙල් බෝරික්
ගේබ්‍රියෙල් බෝරික් ෆොන්ට්, චිලී මධ්‍ය-වාම දේශපාලනඥයෙකි. ඔහු චිලියේ ජනාධිපති ලෙස තේරී පත් වූ අතර, ඔහුගේ රටේ ඉතිහාසයේ ඉහළම අපේක්ෂකයා වන අතර, අන්ත දක්ෂිණාංශික අපේක්ෂක ජෝස් ඇන්ටෝනියෝ කස්ට් පරදවයි.
ඔහු 2011 දී ඔහුගේ රටේ සිසුන් බලමුලු ගැන්වීමේ දී ප්‍රධාන නායකයෙකු වූ අතර, 2014 සිට ජනරජයේ නියෝජ්‍යයෙකු ලෙස සේවය කර ඇත. ඔහු මුලින් පුන්ටා අරීනාස් ය.
2022 දී එය ලෝකයේ දෙවන කුඩාම පාලකයා වනු ඇත.
මුලාශ්‍
ප්‍රවර්ගය:චිලි
අන්තර්ජාල - අලෙවිකරණය
අන්තර්ජාල අලෙවිකරණය(internet marketing) යනු අන්තර්ජාලය භාවිතා කරමින් භාණ්ඩ හා සේවා සඳහා අලෙවි ප්‍රවර්ධනය කිරීමයි. මෙයට අන්තර්ජාල වෙළදාම, විද්‍යුත් වෙළඳකරණය යන නම්ද භාවිතා වේ.
අන්තර්ජාල අලෙවිකරණය සිදුකිරීමේදී මෙය එක් එක් ප්‍රවර්ගවලට බෙදිය හැකිය. එම සියල්ල හෝ කිහිපයක් සිදුකිරීම අන්තර්ජාල අලෙවිකරණය ලෙස කිවහැක. මේ අතර අන්තර්ජාල වෙළඳ දැන්වීම්, අන්තර්ගතය අලෙවිකරණය(Content Marketing), සෙවුම් යන්ත්‍ර ප්‍රශස්තිකරණය(SEO), ඊමේල් අලෙවිකරණය(Email Marketing), සමාජ මාධ්‍ය අලෙවිකරණය(SMM) හා අනුබද්ධ අලෙවිකරණය(Affiliate Marketing) වන ප්‍රවර්ග වලට සුවිශේෂි ස්ථානයක් හිමි වේ.
අන්තර්ජාල අලෙවිකරණයෙහි වර්තමානය
අද වන විට ලෝකයේ බොහෝ රටවල අන්තර්ජාල පහසුකම් ඇති අතර, බොහෝ ව්‍යාපාරික ආයතන, රාජ්‍ය සමාගම් හා සමාජ සුබසාදන සංගම් ඔවුන්ගේ ක්‍රියාකාරකම් ප්‍රවර්ධනය කිරීම සඳහා ඉහත දක්වන ලද අන්තර්ජාල අලෙවිකරණයේ ප්‍රවර්ග පාවිච්චි කිරීමට පෙළඹී ඇත.
අන්තර්ජාලය වෙළඳ සමාගම් බොහොමයක් සඳහා විශාල වෙළඳ  පොළක් වී ඇත. වර්තමානයේ බොහොමයක් සමාගම් අන්තර්ජාලයේ පවතින අඩුමිළ ප්‍රචාරක සේවා හා වාණිජමය  වාසි  නිසා දියුණු  වී  ඇත. මෙය විද්‍යුත් වෙළඳකරණය වෙළදාම (e – commerce) ලෙසද හදුන්වනු ලැබේ.මෙය එකවර පුද්ගලයන් විශාල සංඛ්‍යාවකට තොරතුරු  යැවියහැකි  වේගවත්ම ක්‍රමයයි. අන්තර්ජාලය වෙළද සවාරි යාමද විප්ලවයකට භාජනයකර ඇත. උදාහරණ ලෙස පුද්ගලයෙකුට සංයුක්ත තැටියක්(CD) අන්තර්ජාලයෙන් ඇණවුම් කරගත හැකි අතර දින කිහිපයක් ඇතුළත එය තැපැල් මගින් ලබා ගැනීම හෝ කෙළින්ම තම පරිගණකයට බාගත කිරීම කළ හැකිය. අන්තර්ජාලය පුද්ගලී කරණ වෙළදාමට ද විශාලම පහසුකම් සපයයි. එය යම් නිෂ්පාදනයක් විශේෂිත පුද්ගලයෙකුට හෝ පුද්ගල  කාණ්ඩයකට අලෙවිකිරීම සඳහා විශාල සහයෝගයක්  ලබා දේ.
පුද්ගලීකරණ වෙළඳාමේ උදාහරණ ලෙසින් මයි ස්පේස් (My Space), ෆෙන්ඩ්ස්ටර් (Friendster), ඕර්කට් (Orkut), ෆේස්බුක් (Facebook) පොප් අප් ශොප් (popupshop) හා දහස් ගණන් අන්තර්ජාල පරිශීලකයන් එකතු වී තමන්වම ප්‍රචාරණය කර සබැඳි මිතුරන් තනාගන්නා අනෙකුත් සමාජ දැක්විය හැක. මෙම පරිශීලකයන් බොහොමයක් කුඩා නව යොවුන් වියේ අය හා අවුරුදු 13 හා 25 අතර පරාසයේ යෞවනයන් වේ. පරිශීලකයන් තමන්වම ප්‍රචාරණය කර ගැනීමේදී ඔවුන්ගේ රුචිකම් හා විනෝදාංශද ප්‍රචාරණය කරයි. සබැඳි වෙළඳ සමාගම් මෙම තොරතුරු යොදා ගෙන එම පරිශීලනයන් සබැඳිව මිළ දී ගනී යැයි සිතෙන නිෂ්පාදන ප්‍රචාරණය කරයි.
References
http://en.wikipedia.org/wiki/Internet#Marketing අන්තර්ජාල අලෙවිකරණය
රූපවාහිනිය- ප්‍රවාරක කටයුතු සිදු කිරීම
රූපවාහිනිය ඇතුළු ශ්‍රව්‍ය දෘෂ්‍ය මාධ්‍යයන් යනු මනෝ විද්‍යාත්මකව සමහෙයවන්නකු හට පලදායීතාව අතින් දෙවන ස්ථානය ගන්නා සන්නිවේදන මාධ්‍යයයි මෙකී ඵලදායීතාව පදනම් වන්නේ යම්කිසි පුද්ගලයකු වෙත ලබා දෙන්නා වු පණිවිඩයේ දැකීම් සහ ඇසීම් හැකියාව මතය. මෙකී මාධ්‍යය එවන් පණිවිඩ සම්ප්‍රේෂණය කිරීම සඳහා ඇති අති විශේෂ ක්‍රමෝපායක් වන අතර එකී පණිවිඩය නැවත නැවතත් මෙනෙහි කිරීම සඳහා හැකියාව ලබාදේයි.
මෙලෙ සිදුවන ප්‍රචාරක කටයුතු රූපවාහිනී පුවත්,එදිනෙදා සිදුවන තොරතුරු පිළිබඳව වූ වැඩසටහන් හෝ සංවාදාත්මක වැඩසටහන් මගින්ද පොදු සේවාවන් සඳහා ප්‍රචාරක කටයුතු ලබාදෙන ඒවායින් හෝ වෙළඳ දැන්වීම් වලින්ද සමන්විත වේ.
ෂැංහුආ පන්සල
ෂැංහුආ පන්සල යනු චීනයේ, ෂංෂී පළාතේ, දාතොංහී පිහිටි, බෞද්ධ  සිද්ධස්ථානයකි.මෙම සිද්ධස්ථානය පළමුව සොයාගනු ලැබුවේ 8 වන ශතවර්ෂයේ මුල් භාගයේ ටැංග් පාලන සමයේදීය. මෙහි පළමු ප්‍රතිසංස්කරණය සිදුකරනු ලැබුවේ 11 වන ශතවර්ෂයේදීය. වසර ගණනාවක් මුළුල්ලේ සිදුකරන ලද ප්‍රතිසංස්කරණ කටයුතු වල ප්‍රථිපල වශයෙන්, පෙර තනන ලද ශාලා තුනක්  සහ පසුකාලීනව නැවත සාදන ලද මණ්ඩප දෙකක් වර්තමානයේදී දැකගත හැකිය.මෙහි තිබෙන විශාලතම සහ පැරණිම ශාලාව දෂිඔඞ්බො  ශාලාව වන අතර එය 11 වන ශතවර්ෂයේ  ලිඔ  පාලන, සමයේ  සිට දැකගත හැකිය. දෂිඔඞ්බො ශාලාව චීනයේ තිබෙන විශාලම ශාලා වලින් එකකි. පෞරාණික වටිනාකමක් පවතින ප්‍රධාන ද්වාරය සහ සංශෙඟ් ශාලාව 12 වන ශතවර්ෂයේ  ජින්  පාලන සමයේ  සිට පවතියි.
ඉතිහාසය
ෂැංහුආ පන්සල පළමුව සොයාගනු ලැබුවේ ටැංග් පාලන සමයේ කියුං යුගයෙදීය (713-741). ඒ සමයේ පාලකයා වූ සුආන්සෝන් පාලකයාගේ අනුග්‍රහය යටතේ පැවති සිද්ධස්ථානය හඳුන්වනු ලැබුවේ කියුං පන්සල ලෙසය. ටැංග් පාලන සමයේ පරිහානියෙන් පසුව පස්වන පාලන සමය (906-960), නමින් හැඳින්වූ කාලපරිච්චේදයේදී පෙර පැවති නාමය වෙනස්කර දා පු'එන්සි යන නමින් හඳුන්වන ලදී. මෙම ව්‍යාකුල සමයේදී සිද්ධස්ථානයේ පැවති ගොඩනැගිලි දහයක් අතරින් රැකගත හැකිවුයේ ගොඩනැගිලි තුනක් හෝ හතරක් පමණි. ලියෝ පාලකයන් යටතට පාලනය නතුවීමෙන් පසු  (960) සිද්ධස්ථානය පැවති ආකාරයෙන් වර්තමානයේදීද දැකගත හැකියයි උපකල්පනය කළ හැකිය.
1120දී ජින් පාලකයන් යටතට පාලනය නතුවූ අවදියේදී මෙම සිද්ධස්ථානය නැවත වරක් දැඩි ලෙස විනාශයට පත්විය. 1128දී ප්‍රතිසංස්කරණ කටයුතු ආරම්භ කරන ලද අතර එම කටයුතු සම්පුර්ණ කිරීමට වසර පහලවක් පමණ ගතවිය. 1421දී දයොන්ග් නම් භික්ෂුවගේ මුලිකත්වයෙන් ප්‍රතිසංස්කරණ කටයුතු පුළුල් ලෙස සිදුවිය. 1445දී එම හිමියන් හට ඉතා අගනා සුත්‍ර කිහිපයක් සොයාගැනීමට හැකිවිය. මෙය වර්තමානයේ හඳුන්වන ෂැංහුආ පන්සල ලෙස නම්කර ප්‍රථම අවස්ථාව වේ. 16 වන ශතවර්ෂයේ අගභාගයේදී බෙර සහ ඝණ්ටාර කුළුනු එකම ශෛලමය වේදිකාවක් (yuetai, 月台) මත දෂිඔඞ්බො  ශාලාවට උපස්ථම්භක ලෙස ඉදිකරන ලදි. ප්‍රතිසංස්කරණ කටයුතු වසර දෙසීයක් මුළුල්ලේ සිදුකරන ලද අතර 18 වන ශතවර්ෂයේ අගභාගය වනවිට පන්සල නැවත වරක් ජරාවාස විය. මෙහි එක් ශාලාවක්  ඔටුවන්  ගාල්කිරීමට යොදාගැනීම හේතුවෙන් එහි බිත්ති කඩාවැටීමට විය. දෙවන ලෝක යුද සමයේ පුසිඅන් මණ්ඩපය විනාශවූ අතර, 1953දී නැවත සාදන ලදී.
ගෘහ නිර්මාණ ශිල්පය
වර්තමානයේ ෂැංහුආ පන්සල උතුරු සහ දකුණු දෙසින් තනන ලද ශාලා තුනකින් (දෂිඔඞ්බො ශාලාව, සංශෙඟ්  ශාලාව සහ ප්‍රධාන ද්වාරය) සහ සංශෙඟ්  ශාලාවට නැගෙනහිරෙන්  සහ බටහිරෙන් තනන ලද මණ්ඩප දෙකකින් සමන්විත වේ. දෂිඔඞ්බො ශාලාවට දෙපසින් තවත් කුඩා ශාලා දෙකක් ද පිහිටා තිබේ.ප්‍රධාන  ශාලා සියල්ල  ලියෝ    පාලන (907-1125), සමයේ ඉදිකරන ලද නමුත් ලිඔ ගොඩනැගිල්ලක් ලෙස වර්තමානයේ සලකනු ලබන්නේ මහාවීර ශාලාව පමණි. ජින් පාලන සමයේදී ප්‍රධාන ද්වාරය සහ සංශෙඟ්  ශාලාව පුළුල් ලෙස ප්‍රතිසංස්කරණය කරන ලද අතර, විද්වතුන් විසින් එම ගොඩනැගිලි, ජින් ගොඩනැගිලි ලෙස වර්ගකරන ලදි.
දෂිඔඞ්බො ශාලාව
11 වන ශතවර්ෂයේ සිට පවතින දෂිඔඞ්බො ශාලාව , උතුරු දිශාවට ඉතා කිට්ටුවෙන් පිහිටා ඇති විශාලතම  ශාලාවවේ. මෙහි විශාලත්වය මීටර් 40.5ක දිගින්ද මීටර් 25ක පළලින්ද යුක්ත වන අතර වේ. මීටර් තුනක් උසැති වේදිකාවක් මත ශාලාව තනා ඇත. එම වේදිකාව මත බෙර සහ ඝණ්ටාර කුළුන අතීතයේ පැවතියද අද වනවිට ඒවා නොපවතී. 11 වන ශතවර්ෂයේ චීනයේ වාස්තු විද්‍යාත්මක ප්‍රමිති සඳහන් යින්ග්සාඕ ෆෂි , ග්‍රන්ථයට අනුව ශාලාව තනා ඇත්තේ වියන් අටකින්  යුතු ගොඩනැගිල්ලේ පස්වන      මහලේය (鋪作). ශාලාව ඇතුලත ප්‍රධාන දිශා හතරෙහි විශාල බුද්ධ ප්‍රතිමා හතරක් පිහිටුවා ඇති අතර එම  ප්‍රතිමා මධ්‍යයෙහි ප්‍රධාන ප්‍රතිමාව ලෙස ශාක්‍යමුණි පිළිරුව  පිහිටුවා ඇත. බුද්ධ ප්‍රතිමා සියල්ල එකම අයුරින් තනා ඇති නමුත් එකිනෙකට වෙනස් මුද්‍රා (සංකේතාත්මක) විදහා දැක්වේ. ශාක්‍යමුණි පිළිරුවේ අෂ්ටාශ්‍ර හැඩති දැව සිවිලිමේ තීන්ත ආලේපය සහ අලංකරණ කටයුතු සිදුකර ඇත්තේ කෛසොන්, නම් ආසියානු ගෘහ නිර්මාණ ශිල්පයට අනුවය.
බුද්ධ ශ්‍රාවකයන්ගේ සහ අගසව් දෙනමගේ විශාල ප්‍රතිමාද මෙහි ඉදිකර තිබේ. තවද දේව ප්‍රතිමා විසිහතරක් නැගෙනහිර හා බටහිර බිත්ති සමීපයේ දක්නට ලැබේ. ශාලාව තුල වර්ග මීටර් 190ක පරාසයේ බිතුසිතුවම් නිර්මාණය කර තිබේ. ඒවා නිර්මාණය කර ඇත්තේ 1708 සිට 1706 කාලයේ තුල යයි සැලකේන අතර  කාලයත් සමග බිතුසිතුවම් වලට හානි සිදුවී ඇත.
සංශෙඟ් ශාලාව
ජින් පාලන සමයේ ඉදිකර ඇති සංශෙඟ්  ශාලාව, මධ්‍යම ශාලාව වේ. මෙම ශාලාව මහායාන මුණිවරයන් තුන්නමගේ ප්‍රතිමා වල පිළිමගෙය වේ. ප්‍රධාන ප්‍රතිමාව වෛරෝකන (ශාක්‍යමුණි ලෙස හඳුන්වන) ප්‍රතිමාව වන අතර මන්ජුසිරි සහ සමන්තභද්‍ර අනෙක් ප්‍රතිමාවන්  වේ. ශාලාවට ආධාරක ලෙස ඇත්තේ ප්‍රධාන කුළුණු ඉතා සීමිත ප්‍රමාණයකි. ඊට හේතුව වන්නේ හයවන මහලේ පරාල වල හා වියන් වල ස්වභාවයයි.
පුසිඅන් මණ්ඩපය
පුසිඅන් මණ්ඩපය ඉදිකර ඇත්තේ ලිඔ පාලන සමයේ වන අතර එය සොයාගනු ලැබුවේ ලිඅනග් සිචේන්ග් විසින් 1930 වසරේදීය. දැඩි ලෙස හානි සිදුවී තිබු ගොඩනැගිල්ල සහ තවත් තොරතුරු කිහිපයක් ඔහු විසින් ඉදිරිපත් කළේය. එනම් නටබුන් බවට පත්ව ඇති ගොඩනැගිල්ල හා එම ස්ථානයේ ඡායාරූප කිහිපයකි. සමන්තභද්‍ර බෝධිසත්වයන්ගේ ප්‍රතිමාව වටිනාම සොයාගැනීම වේ.
යුද සමයේදී විනාශවී තිබු ගොඩනැගිල්ල 1953 වසරේදී නැවත සාදන ලදී. මණ්ඩපය සමචතුරශ්‍ර හැඩයකින් යුක්ත වේ. ගොඩනැගිල්ල ඉදිකර ඇත්තේ යුඑටෛ (月台) නම් වන කුඩා ගල් වේදිකාවක් මත වන අතර එයට ඇතුල්වීමට කුඩා පියගැට පෙළ කිහිපයක් යොදා තිබේ. පිටතින් බැලූ විට මණ්ඩපය මහල් දෙකකින් සමන්විත ලෙස දිස්වුවද, එය මහල් තුනකින් සමන්විත වේ. දෙවන මහල පිටතට නොපෙනෙන ලෙස තනා තිබේ. පිටතට පෙනෙන මහල් සියල්ලේම වට ප්‍රමාණය ආවරණය වන ආකාරයට කුළුණු ඉදිකර ඇත.
ප්‍රධාන ද්වාරය
ප්‍රධාන ද්වාරය 12 වන ශතවර්ෂයේ ජින්  පාලන සමයේදී  ඉදිකරන ලද්දක්  වන අතර  මෙය විශාල ශාලාවකි. පන්සලට පිවිසෙන විට මුලින්ම දැකිය හැක්කේ මෙම ගොඩනැගිල්ලය. ශාලාව තුල සතරවරම් දෙවිවරුන්ගේ ප්‍රතිමා ඉදිකර ඇත. ප්‍රතිමා දෙකක් නැගෙනහිර දිශාවෙන්ද, අනෙක් ප්‍රතිමාවන් බටහිර දෙසින්ද ඉදිකර තිබේ. වර්ග මීටර් 278ක පරාසයක් තුල ප්‍රධාන ද්වාරය පිහිටා ඇත. පස්වන පෙළෙහි ආකෘතියට ආධාරක ලෙස කරවර  භාවිතා කර තිබේ.
යොමුව
ප්‍රවර්ගය:ෂංෂී පළාතේ බෞද්ධ සිද්ධස්ථාන
තොරතුරු දැනගැනීමේ අයිතිවාසිකම පිළිබඳ පනත
2016 අංක 12 දරන තොරතුරු දැනගැනීමේ අයිතිවාසිකම පිළිබඳ පනත
(2016 අගෝස්තු මස 04 වන දින)
හැදින්වීම
තොරතුරුවලට ප්‍රවේශවීමට ඇති අයිතිවාසිකම සම්බන්ධයෙන්‌ විධිවිධාන සැළසීම සඳහා ද, තොරතුරු වෙත ප්‍රවේශ වීම් ප්‍රතික්ෂේප කළ හැකි හේතු නිශ්චිතව දැක්වීම සඳහා ද, තොරතුරු දැනගැනීමේ අයිතිවාසිකම පිළිබඳ කොමිෂන්‌ සභාව පිහිටුවීම සඳහා ද, තොරතුරු නිලධරයන්‌ පත්‌ කිරිම සඳහා දෑ තොරතුරු ලබා ගැනීම සඳහා වන ක්‍රියාපටිපාටිය නිශ්චිතව දැක්වීම සහ ඊට සම්බන්ධ හෝ ආනුෂංගික කාරණා සඳහා විධිවිධාන සැළසීම පිණිස ද වූ පනතකි.
ආණ්ඩුක්‍රම ව්‍යවස්ථාවේ 14අ ව්‍යවස්ථාව මගින්‌ තොරතුරු සඳහා ප්‍රවේශ චීමේ අයිතිය තහචුරු කර ඇති බැවින්‌, සහ තොරතුරු ලබා ගැනීමේ අයිතිවාසිකම බලාත්මක කිරීම මගින්‌ පොදු අධිකාරිවල විනිවිදභාවය සහ වගකීම පිළිබඳ සංස්කෘතියක්‌ පෝෂණය කිරීමේ අවශ්‍යතාවක්‌ පැන නැගී ඇති බැවින්‌ ද, එමගින්‌ ශ්‍රී ලංකාවේ මහජනතාවට යහපාලනය සඳහා වැඩි චශයෙන්‌ සහභාගි චිය හැකි සහ රටේ පොදු ජන ජීචිතයේ දී සක්‍රීය ලෙස සහභාගි විය හැකි සමාජයක්‌ ප්‍රවර්ධනය වන බැචින්‌ ද; ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්‌ මෙසේ පනවනු ලැබේ.
1 වගන්තිය
(1) මේ පනත 2016 අංක 12 දරන තොරතුරු දැනගැනීමේ අයිතිවාසිකම පිළිබඳ පනත යනුවෙන්‌ හඳුන්වනු ලැබේ.
(2) මේ වගන්තියේ විධිවිධාන, IV වන කොටසේ, සහ 23, 36, 40, 41, 42, 43 සහ 44 වන වගන්තිචල විධිවිධාන, ආණ්ඩුක්‍රම ව්‍යවස්ථාවේ 79 වන ව්‍යවස්ථාව ප්‍රකාරව මෙම පනත සම්බන්ධයෙන්‌ සහතිකය පිටසන්‌ කරනු ලබන දිනයේ සිට බලාත්මක විය යුතු ය.
(3) මේ පනතේ වෙනත්‌ සියලු වගන්තිවල සඳහන්‌ විධිවිධාන පොදු අධිකාරීන්‌ හෝ පොදු අධිකාරීන්‌ හි ප්‍රභේද සම්බන්ධයෙන්‌ ගැසට්‌ පත්‍රයේ පළ කරනු ලබන නියමයක්‌ මගින්‌ අමාත්‍යවරයා විසින් නියම කරනු ලැබිය හැකි දිනවල ඳී බලාත්මක වන්නේ ය.
එසේ වුව ද, එසේ නියම කරනු ලබන ඳිනය ඉහත (2) උපවගන්තියේ සඳහන්‌ සහතිකය සටහන්‌ කිරීමේ දිනයෙන්‌ පසුව අවම වශයෙන්‌ මාස හයක්‌ ඇතුළත විය යුතු අතර, එම සහතිකය සටහන්‌ කිරිමේ දින සිට එක්‌ අවුරුද්දකට වඩා වැඩි නොවන කාලයක දී මේ පනතේ විධිවිධාන සියලු පොදු අධිකාරීන්‌ සඳහා අදාළ වන්නේ ය.
2 වගන්තිය
මේ පනතේ විධිවිධාන සක්‍රීය ලෙස බලාත්මක වීම සහතික කිරීම සම්බන්ධයෙන්‌ ජනමාධ්‍ය විෂය පවරා ඇත්තා වූ අමාත්‍යාංශයේ අමාත්‍යවරයාගේ වගකීම විය යුතු ය.
I වන කොටස
(පනතේ විධිවිධාන අදාළ වීම)
3 වගන්තිය
(1) මේ පනතේ 5 වන වගන්තියේ විධිවිධානචලට යටත්ව, පොදු අධිකාරියක සන්තකයේ, භාරයේ හෝ පාලනයේ ඇති තොරතුරුවලට ප්‍රවේශ වීමේ අයිතිචාසිකම සෑම පුරවැසියකුට ම තිබිය යුතු ය.
(2) මෙම පනතේ විධිවිධාන පාර්ලිමේන්තු බලතල, වරප්‍රසාද සහ පරිචයන්‌ හීන කරනු නොලබන්නේ ය.
4 වගන්තිය
වෙනත්‌ යම්‌ ලිඛිත නීතියක විධිවිධානවලට පටහැනිව කුමක්‌ සඳහන්ච ඇත ද, මේ පනතේ විධිවිධාන බලාත්මක විය යුතු අතර, ඒ අනුව මේ පනතේ විධිවිධාන සහ වෙනත්‌ යම්‌ ලිඛිත නීතියක විධිවිධාන අතර අනනුකූලතාවයක්‌ හෝ ගැටීමක්‌ ඇති අවස්ථාවක, මේ පනතේ විධිවිධාන බලාත්මක විය යුතු ය.